title: Σύσταση για Απόφαση του Συμβουλίου για την παροχή αμοιβαίας συνδρομής στην Ουγγαρία και  - Πρόταση για Απόφαση του Συμβουλίου για τη χορήγηση κοινοτικής μεσοπρόθεσμης οικονομικής στήριξης στην Ουγγαρία

text:
               EL

               2008/166

                        ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ

               Βρυξέλλες, 30.10.2008

               COM(2008) 716 τελικό

               Σύσταση για

               ΑΠΟΦΑΣΗ ΤΟΥ ΣΥΜΒΟΥΛΙΟΥ

               για την παροχή αμοιβαίας συνδρομής στην Ουγγαρία

               και

               Πρόταση για

               ΑΠΟΦΑΣΗ ΤΟΥ ΣΥΜΒΟΥΛΙΟΥ

               για τη χορήγηση κοινοτικής μεσοπρόθεσμης οικονομικής στήριξης στην Ουγγαρία

               (υποβλήθηκε από την Επιτροπή)

               ΑΙΤΙΟΛΟΓΙΚΗ ΕΚΘΕΣΗ

               1.Εισαγωγή

               Από τα μέσα του 2006, οι ουγγρικές αρχές καταβάλλουν σημαντικές προσπάθειες για τη διόρθωση των συσσωρευμένων εξωτερικών και εσωτερικών ανισορροπιών της χώρας. Παρά τα απτά αποτελέσματα που επιτεύχθηκαν την τελευταία διετία, περιλαμβανομένης της σημαντικής μείωσης του ελλείμματος γενικής κυβέρνησης και της βαθμιαίας μείωσης του ελλείμματος του ισοζυγίου τρεχουσών συναλλαγών, οι ουγγρικές χρηματοπιστωτικές αγορές τέθηκαν σε μεγάλη δοκιμασία από τις αρχές του Οκτωβρίου 2008. Αυτό συνδέεται με τις σχετικά μεγάλες δημοσιονομικές αδυναμίες της χώρας οι οποίες οφείλονται στο μεγάλο εξωτερικό χρέος της (που πλησιάζει το 100% του ΑΕΠ) που πρόσφατα διογκώθηκε λόγω των δανείων σε ξένο νόμισμα που χορηγήθηκαν στον ιδιωτικό τομέα και στον δείκτη δημόσιου χρέους της χώρας που είναι ο υψηλότερος της περιοχής (περίπου 66% του ΑΕΠ). Οι αρχές εξήγγειλαν γρήγορα μια εκτενή δέσμη μέτρων πολιτικής με σκοπό την αποκατάσταση της εμπιστοσύνης των επενδυτών και την ανακούφιση των χρηματοπιστωτικών αγορών. Στα μέτρα συγκαταλέγεται η ταχύτερη μείωση του ελλείμματος τόσο το 2008 όσο και το 2009, πράγμα το οποίο θα μειώσει τις χρηματοδοτικές ανάγκες της κυβέρνησης, καθώς και ορισμένα στοχοθετημένα μέτρα για την κινητοποίηση της αγοράς κρατικών ομολόγων και την αύξηση της ρευστότητας στην αγορά νομισματικών ανταλλαγών. Ωστόσο, λόγω του ότι το 2008 και ιδίως το 2009 μπορεί να σημειωθεί ταχεία επιδείνωση του ισοζυγίου χρηματοοικονομικών συναλλαγών και του ισοζυγίου κεφαλαίων εξαιτίας των αναταράξεων στις χρηματοπιστωτικές αγορές, η χώρα θα χρειασθεί σημαντική οικονομική στήριξη κατά την περίοδο αυτή, ενδεχομένως της τάξεως των 20 δισεκατ. EUR έως τα τέλη του 2009.

               2.Μακροοικονομική ανάπτυξη και προοπτικεσ

               Στα μέσα του 2006, τέθηκε σε εφαρμογή ένα πρόγραμμα δημοσιονομικής εξυγίανσης με σκοπό τη διόρθωση των μεγάλων δημοσιονομικών και εξωτερικών ανισορροπιών που συσσωρεύθηκαν τα προηγούμενα έτη (το 2006, το έλλειμμα γενικής κυβέρνησης ανήλθε σε 9,3% και εκείνο του ισοζυγίου τρεχουσών συναλλαγών σε 7,5%). Τα μέτρα περιλάμβαναν, μεταξύ άλλων, πάγωμα των δαπανών, περικοπές σε δημόσιες επενδύσεις, αύξηση της φορολογίας και μείωση των επιδοτήσεων στις τιμές. Συνεπεία αυτών, το προϊόν του κρατικού τομέα μειώθηκε σημαντικά ιδίως στον τομέα της ιατροφαρμακευτικής περίθαλψης, της παιδείας και της διοίκησης. Το 2007, ο ιδιωτικός τομέας έδειξε κάποια αντοχή απέναντι στις δυσμενείς εξελίξεις λόγω της πρόσβασης σε νέες πιστώσεις. Χάρη στην έντονη αύξηση των εξαγωγών κατά περίπου 16%, οι επενδύσεις αυξήθηκαν κάπως, αλλά τα εταιρικά κέρδη μειώθηκαν εξαιτίας μιας σημαντικής αύξησης του μισθολογικού κόστους. Η κατανάλωση παρουσίασε επίσης συγκρατημένη αύξηση κατά 0,7% παρότι μειώθηκαν οι πραγματικοί μισθοί λόγω της έκρηξης στις τιμές του πετρελαίου και των τροφίμων που συνοδεύθηκε από αυξήσεις στις ρυθμιζόμενες τιμές και αύξηση του ΦΠΑ. Συνολικά, η ετήσια αύξηση του ΑΕΠ επιβραδύνθηκε από 4,1% το 2006 σε 1,1% το 2007, ενώ ο πληθωρισμός διπλασιάσθηκε σε σχεδόν 8%, ποσοστό πολύ ανώτερο του επίσημου στόχου για τον πληθωρισμό.

               Με τη βαθμιαία υποχώρηση της επίδρασης που είχε η δέσμη δημοσιονομικών μέτρων προβλεπόταν ότι η οικονομία θα ανέκαμπτε από το 2008 και μετά και ότι θα έφθανε το επίπεδο δυνητικής ανάπτυξης (κατά τι μικρότερο του 3%) σε 2 - 3 έτη. Ωστόσο, η εντονότερη από το αναμενόμενο επιβράδυνση της οικονομίας στην ΕΕ και στον υπόλοιπο κόσμο επιδείνωσε σημαντικά τις προοπτικές για εξαγωγές που τα προηγούμενα έτη αποτελούσαν την κυριότερη κινητήριο δύναμη της ουγγρικής οικονομίας. Οι τρέχουσες χρηματοπιστωτικές δυσχέρειες και η απορρέουσα σύσφιξη των πιστωτικών όρων επέτειναν την δυσμενή κατάσταση και χειροτέρευσαν ακόμη περισσότερο τις αναπτυξιακές προοπτικές. Η ιδιωτική κατανάλωση και οι επενδύσεις των νοικοκυριών είναι εκείνες που πλήττονται περισσότερο από τους αυστηρότερους πιστωτικούς όρους, ενώ οι εταιρικές επενδύσεις συνεχίζονται λόγω κάποιας αναμενόμενης στήριξης από τα διαρθρωτικά ταμεία και το ταμείο συνοχής της ΕΕ. Ως εκ τούτου, η ετήσια αύξηση του ΑΕΠ προβλέπεται ότι θα παραμείνει αρκετά κάτω του 2% το 2008 και ότι θα μειωθεί κατακόρυφα το 2009 για να ανακάμψει σταδιακά το 2010. Λαμβάνοντας υπόψη τις μεγάλες αβεβαιότητες λόγω των συνθηκών που επικρατούν σήμερα στην χρηματοπιστωτική αγορά, υπάρχει κάποιος κίνδυνος έως και συρρίκνωσης του ΑΕΠ το 2009 ακολουθούμενης από μακρά περίοδο ανάκαμψης.

               3.Δημόσια οικονομικά

               Το 2007, το έλλειμμα γενικής κυβέρνησης μειώθηκε κατακόρυφα σε 5% του ΑΕΠ έναντι 9,3% του ΑΕΠ το 2006. Αυτό οφειλόταν στο πρόγραμμα δημοσιονομικής εξυγίανσης που έθεσε σε εφαρμογή η επανεκλεγείσα κυβέρνηση το θέρος του 2006, περιλαμβανομένης μιας σειράς φορολογικών αυξήσεων, καθώς και περικοπών στις επιδοτήσεις τιμών, παγώματος των δαπανών (ιδίως των μισθών των δημοσίων υπαλλήλων) και μιας ονομαστικής περικοπής στις δημόσιες επενδύσεις. Στα μέσα του Ιουλίου 2008, βασιζόμενη στα ανώτερα από το αναμενόμενο έσοδα της κεντρικής κυβέρνησης κατά το πρώτο εξάμηνο του έτους, η κυβέρνηση της χώρας αναθεώρησε την πρόβλεψη του ελλείμματος σε 3,8% του ΑΕΠ (σε σχέση με τον στόχο του 4% του ΑΕΠ που αναφερόταν στο πλέον πρόσφατο επικαιροποιημένο πρόγραμμα σύγκλισης το οποίο είχε εγκριθεί από το Συμβούλιο).

               Για να αντιμετωπίσει τις αναταράξεις των ουγγρικών χρηματοπιστωτικών αγορών η κυβέρνηση εξήγγειλε, στις 10 Οκτωβρίου, ένα πρόγραμμα δράσης με 12 σημεία για την ενίσχυση της εμπιστοσύνης στην αγορά. Το πιο σημαντικό στοιχείο του σχεδίου ήταν η μείωση των στόχων ως προς το έλλειμμα του προϋπολογισμού: από 3,8% σε 3,4% του ΑΕΠ για το 2008, και από 3,2% σε 2,9% του ΑΕΠ για το 2009, που στη συνέχεια μειώθηκε περαιτέρω σε 2,6% του ΑΕΠ. Το 2008, η επίτευξη του πλέον φιλόδοξου στόχου του 3,4% του ΑΕΠ ως προς το έλλειμμα θα στηριζόταν στα εξής μέτρα: (i) εξοικονόμηση δαπανών σε ορισμένα κυβερνητικά προγράμματα και μικρότερες αναμενόμενες δαπάνες συγχρηματοδότησης λόγω της βραδύτερης από το αναμενόμενο απορρόφησης πόρων της ΕΕ (0,15% του ΑΕΠ), καθώς και (ii) μόνιμο πάγωμα των αχρησιμοποίητων δημοσιονομικών αποθεμάτων (0,3% του ΑΕΠ) σε περίπτωση ανάγκης. Όσον αφορά το 2009, ο στόχος της μείωσης του ελλείμματος κατά 0,6% του ΑΕΠ προβλέπεται ότι θα επιτευχθεί μέσω (i) της αναστολής των προγραμματιζόμενων φορολογικών αλλαγών που επίσημα αναμενόταν ότι θα είχαν ως αποτέλεσμα απώλεια εσόδων ίση προς 0,55% του ΑΕΠ το 2009, με παράλληλη διατήρηση των αντισταθμιστικών μέτρων από πλευράς δαπανών, (ii) επιπρόσθετων περικοπών δαπανών ίσων προς 0,6% του ΑΕΠ (μείωση σε κρατικά προγράμματα και στο επιχειρησιακό κόστος των θεσμικών οργάνων, και μέσω της αναβολής της τιμαριθμικής αναπροσαρμογής ορισμένων κοινωνικών μεταβιβάσεων) οι οποίες περιλαμβάνονται στο αναθεωρημένο σχέδιο προϋπολογισμού που κατατέθηκε στις 18 Οκτωβρίου, καθώς και (iii) επιπρόσθετων μέτρων ισοδυναμούντων με περίπου 1% του ΑΕΠ, ήτοι μείωση 13ου μισθού των δημοσίων υπαλλήλων και 13ης σύνταξης, καθώς και πάγωμα των μισθών των δημοσίων υπαλλήλων.

               Μέρος του σχεδίου δράσης των 12 σημείων που εξήγγειλε η κυβέρνηση είναι να δοθεί νέα πνοή στη μεταρρύθμιση της δημοσιονομικής διακυβέρνησης. Το αναθεωρημένο νομοθετικό έγγραφο κατατέθηκε στο κοινοβούλιο της χώρας στις 17 Οκτωβρίου. Σε αυτό ενσωματώνονται ορισμένα σημαντικά στοιχεία των εναλλακτικών προτάσεων που υπέβαλαν τα κόμματα της αντιπολίτευσης (π.χ. πολυετή ανώτατα όρια δαπανών για τον υποτομέα της κεντρικής κυβέρνησης και σύσταση δημοσιονομικού συμβουλίου εκ παραλλήλου με την νομοθετική υπηρεσία προϋπολογισμού). Το αναθεωρημένο σχέδιο προβλέπει ότι ο ετήσιος προϋπολογισμός θα ενταχθεί σε ένα τριετές πλαίσιο το οποίο θα περιλαμβάνει μεσοπρόθεσμα ποσοτικά κριτήρια. Η νέα νομοθετική πρόταση προβλέπεται ότι θα ψηφιστεί με απλή πλειοψηφία.

               4.Χρηματοπιστωτικές αγορές

               Μολονότι η κατάσταση των χρηματοπιστωτικών αγορών της Ουγγαρίας είχε εξελιχθεί γενικά όπως στις άλλες χώρες της περιοχής (ωστόσο, με ορισμένα επεισόδια αυξημένης αστάθειας
                  1
               ), οι αγορές δέχθηκαν μεγάλη πίεση στις αρχές Οκτωβρίου με πάγωμα της πρωτογενούς αγοράς κρατικών ομολόγων, πολύ απότομη πτώση της χρηματιστηριακής αγοράς και κάθετη υποτίμηση της συναλλαγματικής ισοτιμίας του εθνικού νομίσματος, που είχαν ως αποτέλεσμα σημαντική αύξηση της διαφοράς απόδοσης των κρατικών ομολόγων και των συμφωνιών ανταλλαγής κινδύνου αθέτησης (credit default swaps - CDS). Αυτό φαίνεται ότι συνδέεται με έλλειψη ρευστότητας του χρηματοπιστωτικού συστήματος, ιδίως σε ξένο συνάλλαγμα, που καθίσταται δαπανηρότερη λόγω της εντύπωσης ότι έχει αυξηθεί ο κίνδυνος αντισυμβαλλομένου και της μεγαλύτερης απροθυμίας ανάληψης κινδύνων έναντι των χωρών της κεντρικής και ανατολικής Ευρώπης.

               Μετά την αναταραχή της αγοράς στις αρχές Οκτωβρίου οι αρχές εξήγγειλαν διάφορα μέτρα με στόχο την άμεση μείωση των χρηματοπιστωτικών πιέσεων. Εκτός από τη σύσφιξη των δημοσιονομικών σχεδίων που ελαττώνει τις καθαρές χρηματοδοτικές ανάγκες, τα εξαγγελθέντα μέτρα περιλάμβαναν τα εξής: (1) χαλάρωση των επενδυτικών κανόνων για τα συνταξιοδοτικά ταμεία, (2) σύσταση νέας διευκόλυνσης συμφωνιών ανταλλαγής νομισμάτων από την Εθνική Τράπεζα της Ουγγαρίας (ΜΝΒ) στις 13 Οκτωβρίου, με σκοπό την αντιστοίχιση αγοραστών και πωλητών συμφωνιών ανταλλαγής νομισμάτων για την αντιστάθμιση του κινδύνου αντισυμβαλλομένου, (3) μια νέα διευκόλυνση stand-by για τράπεζες από τις 16 Οκτωβρίου με την οποία η ΜΝΒ μπορεί να παρέχει στις τράπεζες εικοσιτετράωρης διάρκειας συμφωνίες ανταλλαγής ευρώ – φιορινιού. Η νέα αυτή διευκόλυνση συνοδεύεται με συμφωνία συναλλαγών επαναγοράς που συνάφθηκε με την ΕΚΤ, στο πλαίσιο της οποίας η ΕΚΤ θα παρέχει στην ΜΝΒ τη δυνατότητα δανεισμού έως 5 δισεκατ. EUR. (4) Στις 16 Οκτωβρίου, η ΜΝΒ εξήγγειλε επίσης μέτρα στήριξης της εγχώριας αγοράς ομολόγων σε συμφωνία με βασικούς διαπραγματευτές. (5) Στις 22 Οκτωβρίου, η ΜΝΒ αύξησε το επιτόκιό της κατά 300 μονάδες βάσης προκειμένου να σταματήσει την πτώση του εθνικού νομίσματος (από τις αρχές Οκτωβρίου και έως την ημερομηνία εκείνη το ουγγρικό φιορίνι είχε υποχωρήσει κατά 14% έναντι του ευρώ).

               Επιπλέον, το κοινοβούλιο της Ουγγαρίας ενέκρινε στις 13 Οκτωβρίου αύξηση του ορίου ασφάλισης των καταθέσεων από 6 εκατ. HUF σε 13 εκατ. HUF. Περίπου το 90% των επιλέξιμων καταθέσεων υπολογίζεται ότι καλύπτονται από το νέο αυτό όριο. Η νομοθετική αυτή ενέργεια συνοδεύθηκε από πολιτική δέσμευση σχετικά με την εγγύηση όλων των καταθέσεων σε περίπτωση ανάγκης. Πέραν αυτού, οι ουγγρικές αρχές ενέτειναν τη συνεργασία τους με την συσταθείσα το 2004 επιτροπή χρηματοπιστωτικής σταθερότητας της χώρας και κλιμάκωσαν τις διασυνοριακές επαφές μεταξύ εποπτικών φορέων.

               5.Ισοζύγιο πληρωμων και αναγκες εξωτερικησ χρηματοδοτησησ

               Η αύξηση των καθαρών εξαγωγών, δεχόμενη ώθηση από την έντονη παγκόσμια ανάπτυξη, απετέλεσε την κυριότερη κινητήρια δύναμη για την αύξηση του ΑΕΠ τα τελευταία χρόνια, και συνέβαλε σημαντικά στη βαθμιαία υποχώρηση του δείκτη ελλείμματος του ισοζυγίου τρεχουσών συναλλαγών προς το ΑΕΠ, από 7,5% το 2006 σε 6,4% το 2007. Ο άλλος κύριος παράγοντας το 2007 ήταν τελικά η σημαντική μείωση των χρηματοδοτικών αναγκών της κυβέρνησης. Στο ισοζύγιο κεφαλαίων καταγράφηκε αυξανόμενο πλεόνασμα το οποίο έφθασε το 1,1% του ΑΕΠ το 2007, εν μέρει χάρη στην αυξανόμενη απορρόφηση κεφαλαίων της ΕΕ. Αποτέλεσμα ήταν να σταθεροποιηθούν οι συνολικές καθαρές εξωτερικές υποχρεώσεις, αλλά σε υψηλό επίπεδο (97% του ΑΕΠ). Ταυτόχρονα, τα μέσα χρεωστικού τύπου κατέλαβαν μεγαλύτερο μερίδιο στο εξωτερικό έλλειμμα. Αυτό αντανακλά, μεταξύ άλλων, σταθερά υψηλές εκροές ΑΞΕ και κεφαλαίων επενδύσεων χαρτοφυλακίου από μόνιμους κατοίκους, πράγμα το οποίο με την πάροδο του χρόνου θα πρέπει να συμβάλει θετικά στο εισοδηματικό ισοζύγιο του λογαριασμού τρεχουσών συναλλαγών. Μολονότι κατά το πρώτο εξάμηνο του 2008 αυξήθηκε κάπως το μερίδιο της μη χρεωστικού τύπου χρηματοδότησης (σε περίπου ένα τρίτο του συνόλου), το μερίδιο του βραχυπρόθεσμου χρέους (ληκτότητας κάτω του 1 έτους) στο συνολικό χρέος αυξήθηκε σε περίπου 23 % του ΑΕΠ κυρίως εξαιτίας της αύξησης των εξωτερικών υποχρεώσεων του χρηματοπιστωτικού τομέα, ο οποίος αντιπροσωπεύει πλέον το 35% του ΑΕΠ της χώρας (ενώ το μερίδιο του κρατικού εξωτερικού χρέους είναι 30%).

               Το ισοζύγιο τρεχουσών συναλλαγών αναμένεται ότι θα συνεχίσει να επιδεινώνεται κατά το τρέχον και ιδίως το επόμενο έτος λόγω της πρόσφατης υποτίμησης του νομίσματος της χώρας και μιας κατακόρυφης μείωσης της αύξησης των εισαγωγών το 2009. Το ισοζύγιο κεφαλαίων αναμένεται επίσης να παρουσιάσει βελτίωση λόγω της μεγαλύτερης απορρόφησης ήδη διατεθέντων κεφαλαίων της ΕΕ. Από την άλλη πλευρά, με βάση τις πρόσφατες εξελίξεις, ιδίως από τις αρχές Οκτωβρίου, μπορεί να αναμένεται επιτάχυνση των καθαρών εκροών κεφαλαίων επενδύσεων χαρτοφυλακίου (περιλαμβανομένων χρηματοπιστωτικών παραγώγων), ιδίως λόγω της απότομης συρρίκνωσης του εξωτερικού δανεισμού από την κυβέρνηση και τις τράπεζες, συμβάλλοντας στη σημαντική επιδείνωση της κατάστασης του ισοζυγίου κεφαλαίων και ισοζυγίου χρηματοοικονομικών συναλλαγών το 2008 και ιδίως το 2009. Στο πλαίσιο αυτό, προκειμένου να στηριχθεί το ισοζύγιο πληρωμών και να διαμορφωθούν τα αποθέματα ξένου συναλλάγματος σε συνετά επίπεδα, το ΔΝΤ και η Επιτροπή θεωρούν ότι η Ουγγαρία θα χρειασθεί, βραχυπρόθεσμα και μεσοπρόθεσμα, σημαντική οικονομική στήριξη, της τάξεως των 20 δισεκατ. EUR, έως τα τέλη του 2009.

               Με βάση τα ανωτέρω, η Επιτροπή είναι της γνώμης ότι το ισοζύγιο πληρωμών της Ουγγαρίας αντιμετωπίζει σοβαρή απειλή και, ως εκ τούτου, συνιστά στο Συμβούλιο την έκδοση απόφασης για την παροχή αμοιβαίας συνδρομής.

               6.Η υποστήριξη της ΕΕ στο πλαίσιο του μηχανισμού για τη στηριξη του ισοζυγιου πληρωμων αποτελει μεροσ της διεθνους προσπαθειασ

               Υπό τις τρέχουσες συνθήκες φαίνεται ότι είναι σκόπιμη η χορήγηση μεσοπρόθεσμης οικονομικής στήριξης προς την Ουγγαρία στο πλαίσιο του μηχανισμού για τη στήριξη του ισοζυγίου πληρωμών των κρατών μελών (βάσει του κανονισμού 332/2002). Θα χορηγηθεί σε μια περίοδο κατά την οποία η Ουγγαρία απειλείται σοβαρά με δυσχέρειες στο ισοζύγιο τρεχουσών πληρωμών της λόγω των μεγάλων πιέσεων στις χρηματοπιστωτικές αγορές, παρά το γεγονός ότι οι επιδόσεις της έχουν βελτιωθεί σημαντικά από τα μέσα του 2006. Η υποστήριξη της ΕΕ θα είναι μέρος μιας ευρύτερης χρηματοδοτικής δέσμης για την Ουγγαρία η οποία περιλαμβάνει δάνειο ύψους 10,5 δισεκατ. ΕΤΔ (περίπου 12,5 δισεκατ. EUR) από το ΔΝΤ βάσει συμφωνίας stand-by που προβλέπεται ότι θα εγκριθεί στις 6 Νοεμβρίου 2008, και δάνειο ύψους 1 δισεκατ. EUR από την Παγκόσμια Τράπεζα. Είναι σημαντικό οι μεγάλοι χρηματοπιστωτικοί οργανισμοί που λειτουργούν στην Ουγγαρία να συνεχίσουν να παρέχουν επαρκή χρηματοδότηση στην οικονομία της χώρας. Η οικονομική συνδρομή από την ΕΕ παρέχεται για τη στήριξη της δέσμευσης των ουγγρικών αρχών να εφαρμόσουν ένα εκτενές πρόγραμμα οικονομικής πολιτικής με σκοπό την αποκατάσταση της εμπιστοσύνης των επενδυτών και την ανακούφιση των χρηματοπιστωτικών αγορών της Ουγγαρίας από τις πιέσεις που υπέστησαν τις τελευταίες εβδομάδες. Το πρόγραμμα αυτό θα συμπεριληφθεί στο επικαιροποιημένο πρόγραμμα σύγκλισης της χώρας. Ειδικότερα, η επιτάχυνση της χρηματοπιστωτικής εξυγίανσης, η οποία μειώνει τις χρηματοδοτικές ανάγκες, και η προγραμματιζόμενη πρόοδος όσον αφορά την μεταρρύθμιση της δημοσιονομικής διακυβέρνησης ανταποκρίνονται σε παλαιότερες συστάσεις του Συμβουλίου στο πλαίσιο των γνωμών που διατυπώθηκαν για το πρόγραμμα σύγκλισης, του Νοεμβρίου 2007, και την έκθεση εφαρμογής του εθνικού προγράμματος μεταρρυθμίσεων, του Οκτωβρίου 2007. Η συνδρομή της ΕΕ και η ανάμιξη της Επιτροπής θα βοηθήσουν να εξασφαλιστεί ότι οι τρέχουσες πολιτικές που τυγχάνουν στήριξης από τη συνολική χρηματοδοτική δέσμη ανταποκρίνονται πλήρως στις συστάσεις πολιτικής της ΕΕ.

               Οι προϋποθέσεις οικονομικής πολιτικής θα περιλαμβάνουν τη μεταρρύθμιση της δημοσιονομικής διακυβέρνησης και θα στηρίζουν τους πιο φιλόδοξους στόχους που καθορίζονται όσον αφορά τη μείωση του ελλείμματος ώστε να εξασφαλιστεί η προγραμματιζόμενη διόρθωση του υπερβολικού ελλείμματος (το αργότερο έως το 2009), όπως ανέφερε το Συμβούλιο στη σύσταση που απηύθυνε στην Ουγγαρία στο πλαίσιο της διαδικασίας υπερβολικού ελλείμματος, στις 10 Οκτωβρίου 2006. Θα περιλαμβάνουν επίσης μέτρα διαρθρωτικής μεταρρύθμισης που λαμβάνουν στήριξη στο πλαίσιο της στρατηγικής της Λισαβόνας, όπως η ενίσχυση των κινήτρων προς εργασία με σκοπό την αύξηση των ποσοστών απασχόλησης και η συμβολή στην μακροπρόθεσμη διατηρησιμότητα των δημόσιων οικονομικών. Η νομισματική πολιτική πρέπει να παραμείνει προσανατολισμένη στη σταθερότητα των τιμών και την επίτευξη του στόχου της ΜΝΒ όσον αφορά τον πληθωρισμό (επί του παρόντος 3%). Επιπλέον, θα πρέπει να περιλαμβάνει την ταχεία και αποφασιστική εφαρμογή των αποφάσεων για τη βελτίωση της λειτουργίας του χρηματοπιστωτικού τομέα. Τέλος, η παρακολούθηση της τήρησης των προϋποθέσεων θα πρέπει επίσης να λαμβάνει υπόψη την επίτευξη προόδου στο θέμα της εφαρμογής των κριτηρίων επιδόσεων που θέτει το πρόγραμμα του ΔΝΤ. Αυτά περιλαμβάνουν (i) τριμηνιαία ανώτατα όρια για τις σωρευτικές πρωτογενείς δαπάνες σε μετρητά της κεντρικής κυβέρνησης, των ταμείων κοινωνικής ασφάλισης και των εκτός προϋπολογισμού ταμείων· (ii) αποφυγή της συσσώρευσης καθυστερημένων εξωτερικών πληρωμών από τον δημόσιο τομέα· (iii) κατώτατο όριο για τις ροές καθαρών συναλλαγματικών αποθεμάτων· και (iv) «ζώνη διαβούλευσης» για την 12μηνη μεταβολή του εθνικού ΔΤΚ. Ειδικότερα, η καλύτερη παρακολούθηση των δημοσιονομικών εξελίξεων του έτους θα ήταν ένα χρήσιμο επιπρόσθετο μέσο διασφάλισης της τήρησης του προϋπολογισμού ώστε να επιτευχθεί ο επίσημος στόχος για το έλλειμμα.

               Προκειμένου να εξασφαλισθεί η μέγιστη δυνατή ευελιξία όπως έχει σήμερα η αγορά, προτείνεται να επιτραπεί η χρήση συμφωνιών ανταλλαγής επιτοκίου για την δανειοληπτική πράξη με την οποία χρηματοδοτείται το δάνειο. Οι αντισυμβαλλόμενοι σε μια δυνητική συμφωνία ανταλλαγής θα πρέπει να είναι ύψιστης πιστωτικής ποιότητας για λόγους προστασίας του προϋπολογισμού της ΕΕ.

               Στο πλαίσιο αυτό, μετά από διαβούλευση με την Οικονομική και Δημοσιονομική Επιτροπή, η Επιτροπή συνιστά στο Συμβούλιο την παροχή της αμοιβαίας συνδρομής, την οποία προβλέπει το άρθρο 119 της συνθήκης.

               Η Επιτροπή, μετά από διαβούλευση με την Οικονομική και Δημοσιονομική Επιτροπή, προτείνει επιπλέον, αφού εκδοθεί η προαναφερθείσα απόφαση του Συμβουλίου για την παροχή αμοιβαίας συνδρομής στην Ουγγαρία κατόπιν συστάσεως της Επιτροπής, να εκδοθεί απόφαση του Συμβουλίου, βάσει του μηχανισμού της ΕΕ για τα κράτη μέλη (σύμφωνα με τα όσα προβλέπει ο κανονισμός (ΕΚ) αριθ. 332/2002 του Συμβουλίου της 18ης Φεβρουαρίου 2002), σχετικά με τη χορήγηση μεσοπρόθεσμης οικονομικής στήριξης στην Ουγγαρία, ύψους 6,5 δισεκατ. EUR το πολύ, προκειμένου να στηρίξει τη διατηρησιμότητα του ισοζυγίου πληρωμών της. Η στήριξη αυτή θα παρασχεθεί σε συνδυασμό με συμφωνία με το ΔΝΤ. Θα καταβληθεί σε 5 το πολύ δόσεις και θα εξαρτηθεί από όρους οικονομικής πολιτικής. Η προτεινόμενη απόφαση θα λήξει δύο έτη μετά την έναρξη της ισχύος της.

               Σύσταση για

               ΑΠΟΦΑΣΗ ΤΟΥ ΣΥΜΒΟΥΛΙΟΥ

               για την παροχή αμοιβαίας συνδρομής στην Ουγγαρία

               ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

               Έχοντας υπόψη:

               τη συνθήκη για την ίδρυση της Ευρωπαϊκής Κοινότητας, και ιδίως το άρθρο 119,

               τη σύσταση της Επιτροπής η οποία καταρτίσθηκε κατόπιν διαβούλευσης με την Οικονομική και Δημοσιονομική Επιτροπή,

               Εκτιμώντας τα ακόλουθα:

               (1)Από τα μέσα του 2006, οι ουγγρικές αρχές καταβάλλουν σημαντικές προσπάθειες για τη διόρθωση των συσσωρευμένων εξωτερικών και εσωτερικών ανισορροπιών της χώρας. Παρά τα απτά αποτελέσματα που επιτεύχθηκαν την τελευταία διετία, περιλαμβανομένης της σημαντικής μείωσης του ελλείμματος γενικής κυβέρνησης και της βαθμιαίας μείωσης του ελλείμματος του ισοζυγίου τρεχουσών συναλλαγών, οι ουγγρικές χρηματοπιστωτικές αγορές έχουν τεθεί σε μεγάλη δοκιμασία από τις αρχές του Οκτωβρίου 2008.

               (2)Οι αρχές της Ουγγαρίας ενέκριναν τον Οκτώβριο του 2008 εκτενές πρόγραμμα οικονομικής πολιτικής με σκοπό την αποκατάσταση της εμπιστοσύνης των επενδυτών και την ανακούφιση των χρηματοπιστωτικών αγορών της Ουγγαρίας από τις πιέσεις που υπέστησαν τις τελευταίες εβδομάδες. Περιλαμβάνει μέτρα εξασφάλισης επαρκούς ρευστότητας και χρηματοδότησης για το τραπεζικό σύστημα, δράσεις για την επαρκή κεφαλαιοποίηση των τραπεζών και σχέδια που εξασφαλίζουν δημοσιονομική διατηρησιμότητα και περιορίζουν τις χρηματοδοτικές ανάγκες. Συγκεκριμένα, η κυβέρνηση της χώρας αναθεώρησε τον στόχο ως προς το έλλειμμα σε 3,4% του ΑΕΠ έναντι του προβλεπόμενου 4% του ΑΕΠ, για το 2008, και σε 2,6% του ΑΕΠ από 3,2% του ΑΕΠ, για το 2009. Το οικονομικό αυτό πρόγραμμα και ιδιαίτερα οι δημοσιονομικοί στόχοι θα αντανακλώνται στον προϋπολογισμό της κυβέρνησης, καθώς και στο πρόγραμμα σύγκλισης, που περιλαμβάνουν και άλλα μέτρα πολιτικής και διαρθρωτικές μεταρρυθμίσεις.

               (3)Το Συμβούλιο επανεξετάζει τακτικά τις οικονομικές πολιτικές που εφαρμόζει η Ουγγαρία, ιδίως στο πλαίσιο της ετήσιας επανεξέτασης του επικαιροποιημένου προγράμματος σύγκλισης της Ουγγαρίας και της εφαρμογής του εθνικού προγράμματος μεταρρυθμίσεων, στο πλαίσιο της τακτικής επισκόπησης της προόδου της Ουγγαρίας σε σχέση με τη σύσταση του Συμβουλίου που εκδόθηκε βάσει της διαδικασίας υπερβολικού ελλείμματος, καθώς και στο πλαίσιο της έκθεσης σύγκλισης.

               (4)Παρά την αναμενόμενη βελτίωση στο ισοζύγιο τρεχουσών συναλλαγών, η Ουγγαρία αντιμετωπίζει σοβαρές χρηματοδοτικές ανάγκες το 2008 και το 2009 (υπολογιζόμενες σε περίπου 20 δισεκατ. EUR) δεδομένου ότι από τις πρόσφατες εξελίξεις των χρηματοπιστωτικών αγορών προκύπτει ότι η κατάσταση του ισοζυγίου κεφαλαίου και του ισοζυγίου χρηματοοικονομικών συναλλαγών ενδέχεται να επιδεινωθεί σε μεγάλο βαθμό, με επιτάχυνση των καθαρών εκροών κεφαλαίων επενδύσεων χαρτοφυλακίου.

               (5)Οι ουγγρικές αρχές ζήτησαν σημαντική οικονομική στήριξη από την ΕΕ και άλλους διεθνείς χρηματοδοτικούς οργανισμούς και χώρες προκειμένου να στηριχθεί η διατηρησιμότητα του ισοζυγίου πληρωμών της χώρας και να διαμορφωθούν τα αποθέματα ξένου συναλλάγματος σε συνετά επίπεδα.

               (6)Το ισοζύγιο πληρωμών της Ουγγαρίας αντιμετωπίζει σοβαρή απειλή, πράγμα το οποίο δικαιολογεί την παροχή αμοιβαίας συνδρομής από την Κοινότητα.

               ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

               Άρθρο 1

               Η Κοινότητα παρέχει αμοιβαία συνδρομή στην Ουγγαρία.

               Η παρούσα απόφαση απευθύνεται στα κράτη μέλη.

               Βρυξέλλες, […]

                     Για το Συμβούλιο

                     Ο Πρόεδρος

               Πρόταση

               ΑΠΟΦΑΣΗΣ ΤΟΥ ΣΥΜΒΟΥΛΙΟΥ

               για τη χορήγηση κοινοτικής μεσοπρόθεσμης οικονομικής στήριξης στην Ουγγαρία

               ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

               Έχοντας υπόψη:

               τη συνθήκη για την ίδρυση της Ευρωπαϊκής Κοινότητας,

               τον κανονισμό (ΕΚ) αριθ. 332/2002
                  2
                του Συμβουλίου, της 18ης Φεβρουαρίου 2002, για τη θέσπιση ενός μηχανισμού μεσοπρόθεσμης οικονομικής στήριξης του ισοζυγίου πληρωμών των κρατών μελών και ιδίως το άρθρο 3 παράγραφος 2,

               τη σύσταση της Επιτροπής, η οποία καταρτίσθηκε κατόπιν διαβούλευσης με την Οικονομική και Δημοσιονομική Επιτροπή,

               Εκτιμώντας τα ακόλουθα:

               (1)Με την απόφαση […] του Συμβουλίου αποφασίσθηκε η παροχή αμοιβαίας συνδρομής στην Ουγγαρία.

               (2)Παρά την αναμενόμενη βελτίωση στο ισοζύγιο τρεχουσών συναλλαγών, οι εξωτερικές χρηματοδοτικές ανάγκες της Ουγγαρίας το 2008 και το 2009 υπολογίζονται σε 20 δισεκατ. EUR δεδομένου ότι εξαιτίας των πρόσφατων εξελίξεων στις χρηματοπιστωτικές αγορές η κατάσταση του ισοζυγίου κεφαλαίου και του ισοζυγίου χρηματοοικονομικών συναλλαγών μπορεί να επιδεινωθεί σε μεγάλο βαθμό, με επιτάχυνση των καθαρών εκροών κεφαλαίων επενδύσεων χαρτοφυλακίου.

               (3)Κρίνεται σκόπιμη η χορήγηση κοινοτικής στήριξης στην Ουγγαρία ύψους 6,5 δισεκατ. EUR το πολύ βάσει του μηχανισμού μεσοπρόθεσμης οικονομικής στήριξης του ισοζυγίου πληρωμών των κρατών μελών που θεσπίσθηκε το 2002 με τον κανονισμό (ΕΚ) αριθ. 332/2002. Η στήριξη αυτή πρέπει να παρασχεθεί σε συνδυασμό με δάνειο του Διεθνούς Νομισματικού Ταμείου ύψους 10,5 δισεκατ. ΕΤΔ (περίπου 12,5 δισεκατ. EUR) βάσει συμφωνίας stand-by που προβλέπεται ότι θα εγκριθεί στις 6 Νοεμβρίου 2008. Η Παγκόσμια Τράπεζα συμφώνησε να χορηγήσει επίσης δάνειο στην Ουγγαρία, ύψους 1 δισεκατ. EUR.

               (4)Τη διαχείριση της οικονομικής στήριξης πρέπει να αναλάβει η Επιτροπή η οποία θα συμφωνήσει με τις αρχές της Ουγγαρίας, μετά από διαβούλευση με την ΟΔΕ, τους συγκεκριμένους όρους οικονομικής πολιτικής που θα συνοδεύουν την οικονομική στήριξη. Οι όροι αυτοί πρέπει να περιληφθούν σε ένα μνημόνιο συμφωνίας. Οι λεπτομερείς χρηματοδοτικοί όροι πρέπει να καθορισθούν από την Επιτροπή στη συμφωνία δανείου.

               (5)Η συνδρομή αυτή πρέπει να χορηγηθεί με σκοπό να στηρίξει τη διατηρησιμότητα του ισοζυγίου πληρωμών της Ουγγαρίας και, με τον τρόπο αυτόν, να συμβάλει στην επιτυχή εφαρμογή του προγράμματος οικονομικής πολιτικής της κυβέρνησης υπό τις τρέχουσες οικονομικές και χρηματοπιστωτικές συνθήκες.

               ΑΠΟΦΑΣΙΖΕΙ:

               Άρθρο 1

               1.Η Κοινότητα θέτει στη διάθεση της Ουγγαρίας μεσοπρόθεσμο δάνειο ύψους 6,5 δισεκατ. το πολύ, με μέγιστη μέση ληκτότητα 5 ετών.

               2.Η οικονομική στήριξη από την Κοινότητα παραμένει στη διάθεση της Ουγγαρίας επί δύο έτη, αρχής γενομένης από την πρώτη ημέρα μετά την έναρξη ισχύος της παρούσας απόφασης. Εφόσον το απαιτήσουν οι περιστάσεις, η Επιτροπή δύναται να αποφασίσει, μετά από διαβούλευση με την Οικονομική και Δημοσιονομική Επιτροπή, να παρατείνει την περίοδο αυτή κατά δύο έτη το πολύ.

               Άρθρο 2

               1.Τη διαχείριση της οικονομικής στήριξης θα αναλάβει η Επιτροπή με τρόπο συνεπή προς τις δεσμεύσεις που έχει αναλάβει η Ουγγαρία και προς τις συστάσεις του Συμβουλίου, ιδίως όσον αφορά την εφαρμογή του εθνικού προγράμματος μεταρρυθμίσεων, καθώς και του προγράμματος σύγκλισης και της διαδικασίας υπερβολικού ελλείμματος.

               2.Η Επιτροπή συμφωνεί με τις αρχές της Ουγγαρίας, μετά από διαβούλευση με την ΟΔΕ, τους συγκεκριμένους όρους οικονομικής πολιτικής που συνοδεύουν την οικονομική στήριξη όπως ορίζεται στο άρθρο 3 παράγραφος 4. Οι όροι αυτοί περιλαμβάνονται σε μνημόνιο συμφωνίας λαμβάνοντας υπόψη τις δεσμεύσεις και τις συστάσεις που αναφέρονται στην παράγραφο 1. Οι λεπτομερείς χρηματοδοτικοί όροι καθορίζονται από την Επιτροπή στη συμφωνία δανείου.

               3.Η Επιτροπή επαληθεύει ανά τακτά χρονικά διαστήματα και σε συνεργασία με την ΟΔΕ ότι πληρούνται οι όροι οικονομικής πολιτικής που συνοδεύουν τη συνδρομή. Η ΟΔΕ τηρείται ενήμερη από την Επιτροπή σχετικά με την πιθανή αναχρηματοδότηση των δανειοληπτικών πράξεων ή την αναδιάρθρωση των χρηματοδοτικών όρων.

               Άρθρο 3

               1.Η Επιτροπή θέτει την κοινοτική οικονομική στήριξη στη διάθεση της Ουγγαρίας σε πέντε το πολύ δόσεις, το μέγεθος των οποίων καθορίζεται στο μνημόνιο συμφωνίας.

               2.Η πρώτη δόση θα αποδεσμευθεί με την έναρξη ισχύος της συμφωνίας δανείου και του μνημονίου συμφωνίας.

               3.Η συνετή χρήση συμφωνιών ανταλλαγής επιτοκίου επιτρέπεται με ύψιστης πιστωτικής ποιότητας αντισυμβαλλομένους προκειμένου να χρηματοδοτηθεί το δάνειο.

               4.Η Επιτροπή αποφασίζει όσον αφορά την αποδέσμευση περαιτέρω δόσεων αφού λάβει τη γνώμη της ΟΔΕ. Η εκταμίευση κάθε περαιτέρω δόσης πραγματοποιείται βάσει της ικανοποιητικής εκτέλεσης του νέου οικονομικού προγράμματος των ουγγρικών αρχών που περιλαμβάνεται στο πρόγραμμα σύγκλισης της Ουγγαρίας και, συγκεκριμένα, των ειδικών όρων οικονομικής πολιτικής που καθορίζονται στο μνημόνιο συμφωνίας. Στους όρους αυτούς περιλαμβάνεται, μεταξύ άλλων, η επίτευξη προόδου όσον αφορά τη δημοσιονομική εξυγίανση την οποία προγραμματίζει η κυβέρνηση της χώρας βάσει της σύστασης που της απηύθυνε το Συμβούλιο στο πλαίσιο της διαδικασίας υπερβολικού ελλείμματος στις 10 Οκτωβρίου 2006, καθώς και της γνώμης του Συμβουλίου σχετικά με το επικαιροποιημένο πρόγραμμα σύγκλισης, του Νοεμβρίου 2007· ειδικά μέτρα ελέγχου των δαπανών στα οποία βασίζεται η διαδικασία της εξυγίανσης, καθώς και η επίτευξη προόδου όσον αφορά τη μεταρρύθμιση της δημοσιονομικής διακυβέρνησης και της δημοσιονομικής εποπτείας· μέτρα διαρθρωτικής μεταρρύθμισης υποστηριζόμενα στο πλαίσιο της στρατηγικής της Λισαβόνας, όπως η ενίσχυση των κινήτρων προς εργασία με σκοπό την στήριξη της απασχόλησης και τη συμβολή στην μακροπρόθεσμη διατηρησιμότητα των δημόσιων οικονομικών.

               Η παρούσα απόφαση απευθύνεται στη Δημοκρατία της Ουγγαρίας.

               Βρυξέλλες, […]

                     Για το Συμβούλιο

                     Ο Πρόεδρος

               ΔΕΛΤΙΟ ΔΗΜΟΣΙΟΝΟΜΙΚΩΝ ΕΠΙΠΤΩΣΕΩΝ

                  (βλ. άρθρο 16 των εσωτερικών κανόνων).

               ΤΟΜΕΑΣ ΠΟΛΙΤΙΚΗΣ: Τίτλος 01 – Οικονομικές και χρηματοδοτικές υποθέσεις

               Δραστηριότητες: χρηματοδοτικές δραστηριότητες και μέσα

               ΤΙΤΛΟΣ της ΔΡΑΣΗΣ: ΧΟΡΗΓΗΣΗ ΜΕΣΟΠΡΟΘΕΣΜΗΣ ΟΙΚΟΝΟΜΙΚΗΣ ΣΤΗΡΙΞΗΣ ΑΠΟ ΤΗΝ ΕΕ ΣΤΗΝ ΟΥΓΓΑΡΙΑ

               1.ΤΙΤΛΟΣ ΤΗΣ ΠΡΟΤΑΣΗΣ: γραμμη του προϋπολογισμου και ονομασια

               01 04 01 01 Εγγύηση της Ευρωπαϊκής Κοινότητας για τα κοινοτικά δάνεια που προορίζονται για τη στήριξη του ισοζυγίου πληρωμών

               2.ΝΟΜΙΚΗ ΒΑΣΗ:

               Άρθρα 119 ΕΚ και 308 ΕΚ· Κανονισμός (ΕΚ) 332/2002 του Συμβουλίου της 18ης Φεβρουαρίου 2002.

               Ο κανονισμός περιορίζει το ποσό του κεφαλαίου των δανείων που χορηγούνται σε κράτη μέλη στο πλαίσιο του εν λόγω μηχανισμού σε 12 δισεκατ. EUR. Δεν έχουν χορηγηθεί δάνεια βάσει του μηχανισμού αυτού από τότε που τέθηκε σε ισχύ ο κανονισμός.

               3.Συνολικά αριθμητικα στοιχεια του οικονομικου ετουσ (σε ευρω)

               Το στοιχείο αυτό συνιστά τη διάρθρωση της εγγύησης που παρέχει η Ευρωπαϊκή Ένωση. Θα επιτρέψει στην Επιτροπή να εξυπηρετήσει το χρέος (κεφάλαιο, τόκους και άλλα έξοδα) σε περίπτωση που ο χρεώστης (Ουγγαρία) περιέλθει σε αδυναμία εκπλήρωσης των υποχρεώσεών του.

               Η εγγραφή στον προϋπολογισμό ("π.υ.") που αντικατοπτρίζει την εγγύηση από τον προϋπολογισμό θα ενεργοποιηθεί μόνον σε περίπτωση πραγματικής κατάπτωσης της εγγύησης. Αναμένεται ότι κανονικά δεν θα χρειαστεί η ενεργοποίηση της εγγύησης του προϋπολογισμού. Προτού γίνει η Ουγγαρία κράτος μέλος της ΕΕ, το Συμβούλιο, βάσει των αποφάσεων 1990/83/EΟΚ της 25ης Φεβρουαρίου 1990 και 91/310/EΟΚ της 24ης Ιουνίου 1991 είχε παράσχει μακροοικονομική χρηματοδοτική συνδρομή στην Ουγγαρία συνολικού ύψους 790 εκατ. ECU. Το σύνολο της μακροοικονομικής χρηματοδοτικής συνδρομής είχε εξοφληθεί έως το 1998.

               3α – Τρέχον έτος

               Άνευ αντικειμένου

                        ΠΑΥ

                        Αρχική πίστωση του οικονομικού έτους (προϋπολογισμός)

                        Μεταφορές

                        Συμπληρωματικές πιστώσεις

                        Σύνολο πιστώσεων

                        Πιστώσεις που έχουν διατεθεί από άλλο πρόγραμμα εργασίας

                        Διαθέσιμο υπόλοιπο

                        Ποσό για την προτεινόμενη ενέργεια

               3β –Μεταφορά

               Άνευ αντικειμένου

                        ΠΑΥ

                        Μεταφορά

                        Πιστώσεις που έχουν διατεθεί από άλλο πρόγραμμα εργασίας

                        Διαθέσιμο υπόλοιπο

                        Ποσό για την προτεινόμενη ενέργεια

               3γ - Επόμενο οικονομικό έτος:

               Άνευ αντικειμένου

                        ΠΑΥ

                        Αρχική πίστωση του οικονομικού έτους (προϋπολογισμός)

                        π.υ.

                        Μεταφορές

                        Συμπληρωματικές πιστώσεις

                        Σύνολο πιστώσεων

                        Πιστώσεις που έχουν διατεθεί από άλλο πρόγραμμα εργασίας

                        Διαθέσιμο υπόλοιπο

                        Ποσό για την προτεινόμενη ενέργεια

                        π.υ.

               4.ΠΕΡΙΓΡΑΦΗ ΤΗΣ ΕΝΕΡΓΕΙΑΣ

               Η προτεινόμενη μεσοπρόθεσμη οικονομική στήριξη προς την Ουγγαρία συνίσταται σε ένα κοινοτικό δάνειο (που θα χρηματοδοτηθεί από κοινοτικές δανειοληπτικές πράξεις στις διεθνείς κεφαλαιαγορές) ύψους 6,5 δισεκατ. EUR. Θα χορηγηθεί στο πλαίσιο διεθνούς χρηματοδοτικής δέσμης και, συγκεκριμένα, σε συνδυασμό με δάνειο του ΔΝΤ ύψους 10,5 δισεκατ. ΕΔΤ (περίπου 12,5 δισεκατ. EUR) με την υποστήριξη της συμφωνίας stand-by. Η Παγκόσμια Τράπεζα θα διαθέσει επίσης συνολικά 1 δισεκατ. EUR. Η κοινοτική μεσοπρόθεσμη οικονομική στήριξη προς την Ουγγαρία σκοπό έχει να υποστηρίξει τη διατηρησιμότητα του ισοζυγίου πληρωμών της χώρας, το οποίο αντιμετωπίζει σοβαρή απειλή, και με τον τρόπο αυτόν να στηρίξει το νέο οικονομικό πρόγραμμα της κυβέρνησης το οποίο αποβλέπει, μεταξύ άλλων, στην αποκατάσταση της εμπιστοσύνης των επενδυτών και την ανακούφιση των χρηματοπιστωτικών αγορών από τις πιέσεις τις οποίες δέχονται από τις αρχές του Οκτωβρίου. Η οικονομική στήριξη αντανακλά την προθυμία να παρασχεθεί στήριξη σε ένα κράτος μέλος του οποίου οι επιδόσεις σε επίπεδο πολιτικών έχουν βελτιωθεί σημαντικά από τα μέσα του 2006, μεταξύ άλλων και μέσω της σημαντικής μείωσης του ελλείμματος γενικής κυβέρνησης. Ταυτόχρονα, η οικονομική αυτή συνδρομή συμβάλλει στην οικονομική σταθερότητα που υπερβαίνει τα σύνορα της υπόψη χώρας λόγω των σημαντικών διεθνών δεσμών που υφίστανται (περιλαμβανομένων και των διατραπεζικών). Η νέα δέσμη οικονομικών μέτρων που χρηματοδοτείται με την παρούσα ενέργεια περιλαμβάνει την ταχύτερη μείωση του ελλείμματος τόσο το 2008 όσο και το 2009, πράγμα το οποίο θα μειώσει τις χρηματοδοτικές ανάγκες της κυβέρνησης, καθώς και ορισμένα στοχοθετημένα μέτρα για την κινητοποίηση της αγοράς κρατικών ομολόγων και την αύξηση της ρευστότητας στην αγορά νομισματικών ανταλλαγών. Τέλος, η οικονομική στήριξη θα τελεί υπό τη διαχείριση της Επιτροπής σε συνεργασία με την Οικονομική και Δημοσιονομική Επιτροπή πράγμα το οποίο θα διασφαλίσει ότι η ΕΕ θα συμμετάσχει ενεργά στη διαμόρφωση των οικονομικών πολιτικών της Ουγγαρίας και ότι οι πολιτικές αυτές θα είναι συνεπείς προς τις δεσμεύσεις που έχει αναλάβει η χώρα στο πλαίσιο της ΕΕ και προς τις συστάσεις του Συμβουλίου, ιδίως όσον αφορά την εφαρμογή του εθνικού προγράμματος μεταρρυθμίσεων, καθώς και του προγράμματος σύγκλισης και της διαδικασίας υπερβολικού ελλείμματος.

               Τα κεφάλαια που θα δανεισθεί η Επιτροπή από τις κεφαλαιαγορές ή από χρηματοπιστωτικούς οργανισμούς με σκοπό τη χορήγηση του δανείου στην Ουγγαρία καλύπτονται από την κοινοτική εγγύηση. Τα δανειακά κεφάλαια συγκεντρώνονται από τις κεφαλαιαγορές ή από χρηματοπιστωτικούς οργανισμούς. Το κεφάλαιο των δανείων που θα χορηγηθούν στην Ουγγαρία ανέρχεται σε 6,5 δισεκατ. EUR.

               Η διάρθρωση της εγγύησης που παρέχει η Ευρωπαϊκή Ένωση θα επιτρέψει στην Επιτροπή να εξυπηρετήσει το χρέος αυτό σε περίπτωση που η Ουγγαρία περιέλθει σε κατάσταση αδυναμίας εκπλήρωσης των υποχρεώσεών της.

               Προκειμένου να εκπληρώσει τις υποχρεώσεις της η Επιτροπή δύναται να καταφύγει στα ρευστά διαθέσιμά της για την προσωρινή εξυπηρέτηση του δανείου. Στην περίπτωση αυτή ισχύει το άρθρο 12 του κανονισμού (ΕΚ, Ευρατόμ) αριθ. 1150/2000 του Συμβουλίου, της 22ας Μαΐου 2000, για την εφαρμογή της απόφασης 2000/597/ΕΚ, Ευρατόμ για το σύστημα των ιδίων πόρων των Κοινοτήτων (ΕΕ L 130 της 31.5.2000, σ. 1).

               5.τροποσ υπολογισμου

               Άνευ αντικειμένου.

               6.χρονοδιαγραμμα πληρωμων (σε ευρω)

               Άνευ αντικειμένου.

                        Τίτλος

                        Πιστώσεις

                        Πληρωμές

                        Έτος n

                        Έτος n+1

                        Έτος n+2

                        Έτος n+3

                        Επόμενα οικονομικά έτη

                        Έτος n

                        Έτος n+1

                        Έτος n

                        Έτος n+1

                        Σύνολο

                     (1)
                  Για παράδειγμα, η αγορά κρατικών ομολόγων υπέστη προσωρινά πιέσεις την άνοιξη του 2008 κυρίως εξαιτίας μιας μεταβολής στα χαρτοφυλάκια των εγχώριων συνταξιοδοτικών ταμείων.

                     (2)
                  ΕΕ L53/1 [23 Φεβρουαρίου 2002]


title: Πρόταση ΑΠΟΦΑΣΗΣ ΤΟΥ ΣΥΜΒΟΥΛΙΟΥ για τη χορήγηση κοινοτικής μεσοπρόθεσμης οικονομικής στήριξης στην Λετονία

text:
   EL
EL    EL
 ---pagebreak---                 ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ
                                              Βρυξέλλες, 8.1.2009
                                              COM(2009) 4 τελικό
                                   Σύσταση για
                         ΑΠΟΦΑΣΗ ΤΟΥ ΣΥΜΒΟΥΛΙΟΥ
                 για την παροχή αµοιβαίας συνδροµής στην Λετονία
                                       και
                                     Πρόταση
                        ΑΠΟΦΑΣΗΣ ΤΟΥ ΣΥΜΒΟΥΛΙΟΥ
   για τη χορήγηση κοινοτικής µεσοπρόθεσµης οικονοµικής στήριξης στην Λετονία
EL                                                                            EL
 ---pagebreak---                                          Σύσταση για
                              ΑΠΟΦΑΣΗ ΤΟΥ ΣΥΜΒΟΥΛΙΟΥ
                     για την παροχή αµοιβαίας συνδροµής στην Λετονία
                                             και
                                           Πρόταση
                             ΑΠΟΦΑΣΗΣ ΤΟΥ ΣΥΜΒΟΥΛΙΟΥ
       για τη χορήγηση κοινοτικής µεσοπρόθεσµης οικονοµικής στήριξης στην Λετονία
                                 ΑΙΤΙΟΛΟΓΙΚΗ ΕΚΘΕΣΗ
   1.       ΕΙΣΑΓΩΓΗ
   Η λετονική οικονοµία έχει συσσωρεύσει µεγάλες ανισορροπίες τα τελευταία χρόνια καθώς η
   ταχεία ανάπτυξη τροφοδοτήθηκε από χαλαρούς πιστωτικούς όρους και µια υπερβολικά
   επεκτατική δηµοσιονοµική πολιτική, αντίθετα προς τις συµβουλές που δόθηκαν από την
   Επιτροπή και το Συµβούλιο, κυρίως στις γνωµοδοτήσεις σχετικά µε διαδοχικά προγράµµατα
   σύγκλισης της Λετονίας. Η κατάσταση οξύνθηκε σηµαντικά από την παγκόσµια κρίση στη
   χρηµατοπιστωτική αγορά και τη γενικότερη σκλήρυνση της στάσης απέναντι στις
   αναδυόµενες οικονοµίες, καθιστώντας ολοένα και πιο δύσκολη και δαπανηρή την πρόσβαση
   στην πίστωση. Οι λετονικές κεφαλαιαγορές και χρηµατοπιστωτικές αγορές δέχθηκαν µεγάλη
   πίεση από τον Οκτώβριο και ύστερα, αντικατοπτρίζοντας τους εντονότερους
   προβληµατισµούς σχετικά µε τη διατηρησιµότητα της οικονοµικής και χρηµατοπιστωτικής
   κατάστασης της χώρας. Εκφράζονται ιδιαίτερες ανησυχίες σχετικά µε τον τοµέα υγείας και
   τον τραπεζικό τοµέα και ιδίως για τη βιωσιµότητα της µεγαλύτερης κρατικής τράπεζας της
   χώρας (Parex) που στηρίζεται σε µεγάλο βαθµό σε εξωτερική χρηµατοδότηση, η οποία κατά
   συνέπεια περιήλθε στην κρατική ιδιοκτησία και έλεγχο. Εν ολίγοις, η Λετονία βρέθηκε
   ενώπιον µιας απροσδόκητης και σοβαρής κρίσης στον τραπεζικό τοµέα και την εξωτερική
   χρηµατοδότηση.
   Μέσα σε αυτά τα πλαίσια, οι λετονικές αρχές προσέφυγαν στην ΕΕ και το ∆ΝΤ για
   οικονοµική ενίσχυση. Η Επιτροπή, µαζί µε την Προεδρία του Συµβουλίου, ανακοίνωσε στις
   22 Νοεµβρίου ότι η ΕΕ ήταν έτοιµη να συµµετάσχει µαζί µε το ∆ΝΤ σε µια συντονισµένη
   χρηµατοδοτική δέσµη για την ενίσχυση της διατηρησιµότητας του ισοζυγίου πληρωµών της
   Λετονίας. Ωστόσο, επισηµάνθηκε ότι η δέσµη οικονοµικής στήριξης θα παρασχεθεί µόνο µε
   την επιφύλαξη ισχυρής δέσµευσης από τις λετονικές αρχές να εφαρµόσουν ένα αυστηρό και
   αξιόπιστο πρόγραµµα οικονοµικής ρύθµισης. Βάσει συζητήσεων µε την Επιτροπή και το
   ∆ΝΤ, στις 12 ∆εκεµβρίου, το λετονικό Κοινοβούλιο ενέκρινε την πρόταση των αρχών για ένα
   «πρόγραµµα οικονοµικής σταθεροποίησης και ανάκαµψης της ανάπτυξης» (αποκαλούµενο
   εφεξής το πρόγραµµα). Οι βασικοί στόχοι του προγράµµατος είναι να διατηρήσει την
   εγχώρια και διεθνή εµπιστοσύνη στο χρηµατοπιστωτικό σύστηµα, να συµβάλει άµεσα και
   έµµεσα στην αναχαίτιση και αναστροφή της τάσης επιδείνωσης στην ανταγωνιστικότητα
   κόστους και τον πληθωρισµό µειώνοντας το µισθολογικό κόστος του δηµοσίου τοµέα ως
   σηµαντικότερο στοιχείο µιας πολύ αυστηρότερης δηµοσιονοµικής πολιτικής και να ενισχύσει
   το αναπτυξιακό δυναµικό της οικονοµίας µε µια σειρά διαρθρωτικών µεταρρυθµίσεων.
EL                                            2                                            EL
 ---pagebreak---    2.       ΠΡΟΣΦΑΤΕΣ ΜΑΚΡΟΟΙΚΟΝΟΜΙΚΕΣ ΕΞΕΛΙΞΕΙΣ
   Ύστερα από µια συνεχή περίοδο µεγάλης ανάπτυξης από τα τέλη του 1990, βασιζόµενη σε
   µεγάλο βαθµό στην εγχώρια ζήτηση, το πραγµατικό ΑΕΠ της Λετονίας αυξήθηκε µε
   διψήφιους ρυθµούς την περίοδο 2005-2007. Η ανάπτυξη πυροδοτήθηκε κατά κύριο λόγο από
   µια ισχυρή πιστωτική επέκταση που ενίσχυσε την ιδιωτική κατανάλωση και τις επενδύσεις σε
   ακίνητα, αλλά αυτή η περίοδος ανάπτυξης έληξε στα µέσα του 2007, καθώς δεν ήταν πλέον
   δυνατόν να διατηρηθούν οι υπερτιµηµένες τιµές ακινήτων. Κατά τη διάρκεια αυτών των
   ετών, η διάρθρωση της οικονοµίας µετακινήθηκε από τον τοµέα των εµπορεύσιµων στον
   τοµέα των µη εµπορεύσιµων, υπονοµεύοντας την εξωτερική διατηρησιµότητα της οικονοµίας
   και οδηγώντας σε έντονες πιέσεις υπερθέρµανσης.
   Η ανάπτυξη του ΑΕΠ µειώθηκε σηµαντικά κατά τη διάρκεια των τριών πρώτων τριµήνων
   του 2008, µια τάση που αναµένεται να συνεχιστεί και πυροδοτείται κυρίως από µια περίοδο
   κάµψης στην ιδιωτική κατανάλωση και την ιδιωτική επένδυση. Η ιδιωτική κατανάλωση
   επλήγη από τον υψηλό πληθωρισµό, τις πτωτικές τιµές ακινήτων, τις αυξηµένες πληρωµές
   για την εξυπηρέτηση χρέους, τη µειωµένη διαθεσιµότητα δανείων και τις δυσµενέστερες
   προσδοκίες σχετικά µε την απασχόληση και το εισόδηµα. Οι επενδύσεις πάγιου κεφαλαίου
   στις κατασκευές ακολουθούν την πορεία λήξης της «έκρηξης» στην αγορά ακινήτων και στις
   επενδύσεις σε εξοπλισµό, δεδοµένης της κατάστασης χαµηλής ζήτησης τόσο εγχώρια όσο και
   στο εξωτερικό. Ο τοµέας επιχειρήσεων δέχεται έντονη πίεση από πλευράς κόστους, λόγω των
   αυξήσεων του εργατικού κόστους και η χρηµατοδότηση περιορίζεται ολοένα και
   περισσότερο. Τα έργα που χρηµατοδοτούνται από την ΕΕ και γενικότερα τα δηµόσια έργα θα
   αντισταθµίσουν κατά κάποιο τρόπο την απότοµη πτώση των λοιπών επενδύσεων. Ωστόσο, το
   ΑΕΠ αναµένεται να συρρικνωθεί για µεγάλο χρονικό διάστηµα, µε πολύ χαµηλή εγχώρια
   ζήτηση, η οποία δεν αντισταθµίζεται επαρκώς από την επέκταση των καθαρών εξαγωγών.
   Οι συνθήκες της αγοράς εργασίας µόλις πρόσφατα άρχισαν να αµβλύνονται, αλλά η
   αντίδραση της αγοράς εργασίας απέναντι στην πτώση της εγχώριας ζήτησης θα είναι
   σηµαντική. Η ανεργία ήδη αυξήθηκε από το 6,3% το δεύτερο τρίµηνο στο 7,2% το τρίτο
   τρίµηνο του 2008 και η ονοµαστική ανάπτυξη µισθών είναι συγκρατηµένη, αλλά µειωµένη σε
   σχέση µε τα πολύ υψηλά προηγούµενα ποσοστά. Η λετονική αγορά εργασίας θεωρείται ότι
   είναι αρκετά ευέλικτη, πράγµα το οποίο θα πρέπει να περιορίσει την παραγωγή και το κόστος
   απασχόλησης σε σχέση µε µια εκ νέου ευθυγράµµιση των µισθών µε την παραγωγικότητα.
   Μετά την κορύφωσή του το Μάιο του 2008 στο 17,7%, ο πληθωρισµός του Εν∆ΤΚ µειώθηκε
   στο 11,8% το Νοέµβριο. Ο υφέρπων πληθωρισµός1 (11,0% το Νοέµβριο) και ο πληθωρισµός
   τιµών υπηρεσιών µειώνονται σταθερά, καθώς εξασθενεί η πίεση ζήτησης. Οι προοπτικές για
   περαιτέρω ισχυρή µείωση του πληθωρισµού είναι καλές, δεδοµένης της προοπτικής µιας
   κατά πολύ ασθενέστερης εγχώριας ζήτησης, των χαµηλότερων µισθών του δηµοσίου τοµέα
   (βλέπε σηµείο 6) που οδηγούν σε συγκράτηση των µισθών του ιδιωτικού τοµέα και των
   µειώσεων στις τιµές βασικών προϊόντων σε παγκόσµιο επίπεδο.
   Οι εξωτερικές ανισορροπίες ήταν πολύ µεγάλες µε µια µη βιώσιµη συσσώρευση εξωτερικών
   υποχρεώσεων, αλλά το 2008, λόγω της φθίνουσας εγχώριας απορρόφησης, ο εξωτερικός
   δανεισµός µειώθηκε σηµαντικά. Το ισοζύγιο πληρωµών και η εξωτερική επενδυτική θέση
   συζητούνται στο κατωτέρω σηµείο 5.
   1
           Ορίζεται ως ο γενικός δείκτης εξαιρουµένης της ενέργειας και των µη µεταποιηµένων τροφίµων.
EL                                                      3                                              EL
 ---pagebreak---    3.       ∆ΗΜΟΣΙΑ ΟΙΚΟΝΟΜΙΚΑ
   Τα δηµόσια οικονοµικά έχουν αυξηµένη ευθύνη στην Λετονία λόγω του περιορισµένου
   πεδίου εφαρµογής της νοµισµατικής πολιτικής σύµφωνα µε ένα καθεστώς σχεδόν σταθερής
   τιµής συναλλάγµατος2. Ωστόσο, η Λετονία επιδίωξε µια δηµοσιονοµική πολιτική ενισχυτική
   των κυκλικών τάσεων κατά τη διάρκεια της έκρηξης της εγχώριας ζήτησης 2005-2007, παρά
   τη βελτίωση των πρώτων απολογιστικών στοιχείων προϋπολογισµού και αντίθετα προς τις
   επανειληµµένες συµβουλές που δόθηκαν στις γνωµοδοτήσεις του Συµβουλίου σχετικά µε τις
   διαδοχικές επικαιροποιήσεις του προγράµµατος σύγκλισης της Λετονίας. Τα απροσδόκητα
   έσοδα δαπανήθηκαν τυπικά µέσω της διαδικασίας συµπληρωµατικών προϋπολογισµών εντός
   του έτους και δεν δηµιουργήθηκαν αποθεµατικά για δυσµενέστερες περιόδους. Η ανάπτυξη
   των µισθών του δηµοσίου τοµέα έγινε κινητήρια δύναµη για αυξήσεις µισθών του ιδιωτικού
   τοµέα, µε συγκρίσιµα επίπεδα µισθών υψηλότερα στον δηµόσιο τοµέα. Στη Λετονία, πάνω
   από το 30% των απασχολούµενων εργάζεται στον δηµόσιο τοµέα και, δεδοµένου του ότι ο
   τοµέας υπηρεσιών είναι αναλογικά µεγαλύτερος, περίπου το 75% της ΑΠΑ, η ρύθµιση των
   µισθών του δηµοσίου τοµέα επηρεάζει σηµαντικά τους µισθούς του ιδιωτικού τοµέα.
   Κατά τη διάρκεια των πρώτων δέκα µηνών του 2008, τα έσοδα από ΦΠΑ επιβραδύνθηκαν
   θεαµατικά (µειώθηκαν κατά 3% σε σύγκριση µε το προηγούµενο έτος), λόγω µιας απότοµης
   πτώσης στην ιδιωτική κατανάλωση. Τα έσοδα από άλλες σηµαντικές φορολογικές κατηγορίες
   αρχικώς παρέµειναν σε σχετικά καλά επίπεδα σε συνέχεια του υψηλού πληθωρισµού, αλλά
   αυτές οι ευνοϊκές επιπτώσεις έχουν επίσης αρχίσει να εξασθενούν. Το λετονικό Υπουργείο
   Οικονοµικών εκτιµά ότι το ενοποιηµένο κρατικό δηµοσιονοµικό έλλειµµα του 2008, το οποίο
   περιλαµβάνει τον προϋπολογισµό της κεντρικής διοίκησης και του ταµείου κοινωνικών
   ασφαλίσεων, µπορεί να είναι γύρω στο 2½ έως 2¾% του ΑΕΠ3. Λαµβάνοντας υπόψη την
   πιθανότητα ότι υπό τις τρέχουσες περιστάσεις ο τοµέας τοπικής αυτοδιοίκησης µπορεί να
   παρουσιάσει µικρό έλλειµµα (παρά τα όρια που σκοπό έχουν τη διατήρηση του ισοζυγίου ή
   του πλεονάσµατος του υποτοµέα), το έλλειµµα του 2008 του τοµέα γενικής κυβέρνησης
   φαίνεται ότι πλησιάζει το 3% του ΑΕΠ.
   Ο προϋπολογισµός για το 2009 όπως ψηφίστηκε από το Κοινοβούλιο στις 14 Νοεµβρίου
   στόχευε σε ενοποιηµένο έλλειµµα κεντρικής κυβέρνησης 1½% του ΑΕΠ, αλλά βασίστηκε σε
   µια µη ρεαλιστική συρρίκνωση της παραγωγής της τάξεως µόλις του 1%. Συµπεριέλαβε
   σηµαντικές µειώσεις της άµεσης φορολογίας και αυξήσεις δαπανών. Ήταν λοιπόν ήδη σαφές
   ότι η παραγωγή θα µειωνόταν κατά πολύ µεγαλύτερο βαθµό και ότι, ελλείψει
   αντισταθµιστικών µέτρων, το έλλειµµα κινδύνευε να διευρυνθεί πάρα πολύ.
   Συµπεριλαµβάνοντας ένα πολύ µικρό έλλειµµα των τοπικών αυτοδιοικήσεων, το έλλειµµα
   της γενικής κυβέρνησης σύµφωνα µε τις προβολές των αρχών ανερχόταν στο 1,8% του ΑΕΠ
   µε πρωτογενές έλλειµµα 1,1% του ΑΕΠ. Εν όψει των δεδοµένων είσπραξης φόρου κατά τους
   τελευταίους µήνες του 2008 και των δυσµενέστερων οικονοµικών προοπτικών για το 2009, οι
   προοπτικές για το ισοζύγιο της γενικής κυβέρνησης ήσαν πολύ δυσµενέστερες σε σχέση µε
   τις προβλέψεις του φθινοπώρου των υπηρεσιών της Επιτροπής για έλλειµµα 5,6% του ΑΕΠ.
   Αντίθετα, ο δείκτης χρέους της γενικής κυβέρνησης στα τέλη του 2007, στο 9,5%, ήταν ένας
   από τους χαµηλότερους στην ΕΕ.
   2
          Η Λετονία έχει µια µακρά παράδοση διατήρησης της τιµής συναλλάγµατος του νοµίσµατός της, του
          λατς, από το 1994 µέχρι το ΕΤ∆ και από το 2005 µέχρι το ευρώ. Το Μάιο του 2005, η Λετονία εισήλθε
          στον ΜΣΙ ΙΙ, υιοθετώντας µονοµερώς ένα περιθώριο διακύµανσης +/- 1% της κεντρικής ισοτιµίας.
   3
          Στοιχεία της εθνικής µεθοδολογίας, εξαιρουµένων των τοπικών αυτοδιοικήσεων
EL                                                    4                                                     EL
 ---pagebreak---    4.       ΧΡΗΜΑΤΟΠΙΣΤΩΤΙΚΕΣ ΑΓΟΡΕΣ
   Στο χρηµατοπιστωτικό σύστηµα της Λετονίας κυριαρχεί σχεδόν αποκλειστικά ο τραπεζικός
   τοµέας, ο οποίος αναπτύχθηκε πολύ γρήγορα κατά τη διάρκεια της τελευταίας δεκαετίας.
   Μπορούν να προσδιοριστούν µε σαφήνεια δύο τµήµατα. Από τη µία πλευρά, οι ξένες
   τράπεζες, που χρηµατοδοτούνται κατά κύριο λόγο άµεσα µέσω δανείων από µητρικές
   εταιρείες, κατέχουν περίπου το 70% της αγοράς. Από την άλλη πλευρά, οι εγχώριες τράπεζες
   χρηµατοδοτούνται πρωτίστως από ξένα κοινοπρακτικά δάνεια και καταθέσεις µη µόνιµων
   κατοίκων. Η σηµασία των καταθέσεων µη µόνιµων κατοίκων, που ανέρχονταν στο 43,5%
   όλων των καταθέσεων εκτός των καταθέσεων νοµισµατικών χρηµατοπιστωτικών οργανισµών
   στις αρχές του Νοεµβρίου 2008, είναι ένα ιδιαίτερα αξιοπρόσεκτο γεγονός. Το
   χρηµατοπιστωτικό σύστηµα της Λετονίας στηρίζεται εποµένως κατά κύριο λόγο στην
   εξωτερική χρηµατοδότηση, είτε αυτή προέρχεται από µητρικές εταιρείες, από καταθέσεις µη
   µόνιµων κατοίκων ή ξένα κοινοπρακτικά δάνεια. Το παρεπόµενο πολύ υψηλό και
   αυξανόµενο επίπεδο υποχρεώσεων προς το εξωτερικό αντισταθµίζεται µε δάνεια προς
   µόνιµους κατοίκους, κατά κύριο λόγο σε ξένο νόµισµα (σχεδόν το 90% όλων των δανείων).
   Οι πιστώσεις εσωτερικού αυξήθηκαν από το 10% του ΑΕΠ το 1997 στο 90% το 2007.
   Προκύπτει, εποµένως, ότι οι δύο βασικοί κίνδυνοι που επηρεάζουν το τραπεζικό σύστηµα της
   Λετονίας είναι ο κίνδυνος ρευστότητας και ο πιστωτικός κίνδυνος.
   Ο κίνδυνος ρευστότητας έχει ήδη εµφανιστεί µέσω των συνεχών πιέσεων ρευστότητας από
   τον Οκτώβριο του 2008. Αναµένοντας δυσκολίες εξόφλησης, δύο ξένα συνδικάτα άφησαν
   σαφώς να εννοηθεί ότι ενδέχεται να ζητήσουν επίσπευση της πληρωµής των δανείων στην
   τράπεζα Parex που ανέρχονται σε 0,8 δισεκ. EUR, τα οποία πρέπει να καταβληθούν τον
   Φεβρουάριο και τον Ιούνιο του 2009. Κάτι τέτοιο προέτρεψε τη µερική κρατικοποίηση της
   τράπεζας στις 10 Νοεµβρίου 2008. Ωστόσο, η εγγύηση δηµοσίων δανείων που δόθηκε
   θεωρήθηκε ανεπαρκής, πράγµα που οδήγησε στην πλήρη κρατικοποίηση της Parex στις αρχές
   ∆εκεµβρίου και στη θέσπιση ορίων στις αναλήψεις καταθέσεων (50.000 EUR/µήνα για
   ιδιώτες). Παρά τα µέτρα αυτά, στην Parex και σε εγχώριες τράπεζες µε παρόµοια
   επιχειρηµατικά µοντέλα έχουν έκτοτε πραγµατοποιηθεί µεγάλες αναλήψεις καταθέσεων µη
   µόνιµων κατοίκων, από τις οποίες µόνο ένα πολύ µικρό µέρος επανακατατέθηκε σε άλλες
   τράπεζες στην Λετονία. Η συστηµατική πίεση ρευστότητας παρακίνησε την Τράπεζα της
   Λετονίας στις 13 Νοεµβρίου να ανακοινώσει περαιτέρω µειώσεις του απαιτούµενου
   συντελεστή ελάχιστου αποθεµατικού από το 7% στο 5% για βραχυπρόθεσµες υποχρεώσεις
   και από το 5% στο 3% για υποχρεώσεις µε ηµεροµηνία λήξης άνω των 2 ετών,
   απελευθερώνοντας έτσι τη ρευστότητα (αυτές οι αποφάσεις τέθηκαν σε ισχύ σε δύο στάδια,
   κατά 1 ποσοστιαία µονάδα, στις 24 Νοεµβρίου και στις 24 ∆εκεµβρίου). Ωστόσο, η βαθµιαία
   αποδυνάµωση των αποθεµατικών συνεχίστηκε και η καθαρή διεθνής επενδυτική θέση της
   Τράπεζας της Λετονίας επιδεινώθηκε κατά 0,9 δισεκ. EUR στο διάστηµα µεταξύ αρχών
   Οκτωβρίου 2008 και τέλους του έτους. Οι καταθέσεις µόνιµων κατοίκων και µη µόνιµων
   κατοίκων σε ξένες τράπεζες αυξήθηκαν κατά τη ίδια περίοδο και, το σηµαντικότερο, η
   υποστήριξη της ρευστότητας από µητρικές εταιρείες φαίνεται εξασφαλισµένη.
   Ο πιστωτικός κίνδυνος δεν έχει ακόµη λάβει πραγµατικές διαστάσεις, αλλά αναµένεται να
   αυξηθεί εντός των προσεχών µηνών. Ενώ τα εκπρόθεσµα δάνεια έχουν ήδη αυξηθεί, τα
   ασύµφορα δάνεια παραµένουν µέχρις στιγµής κάτω του 1% των συνολικών δανείων, επίσης
   λόγω της συνεχούς αναδιάρθρωσης των προβληµατικών δανείων. Ωστόσο, θα αυξηθεί σαφώς
   ο αρνητικός αντίκτυπος της αναµενόµενης παρατεταµένης µείωσης του εισοδήµατος µόνιµων
   κατοίκων και κατά συνέπεια της ικανότητάς τους να αποπληρώνουν τα χρέη. Οι δείκτες
   φερεγγυότητας θα µειωθούν και µπορεί να προσεγγίσουν το ελάχιστο θεσπισµένο όριο· σε
   αυτή την περίπτωση µπορεί να απαιτηθούν εισφορές κεφαλαίων.
EL                                              5                                           EL
 ---pagebreak---    Η τρέχουσα και µελλοντική θέση του τραπεζικού τοµέα εξαρτάται από αντικειµενικούς
   παράγοντες αλλά και από προσδοκίες που σχετίζονται µε την αξιοπιστία και την
   εµπιστοσύνη. Στην τρέχουσα κρίσιµη περίσταση είναι πολύ σηµαντικό να εξασφαλιστεί η
   εµπιστοσύνη ώστε να σταθεροποιηθεί η βάση καταθέσεων και να µετριαστούν οι πιέσεις
   ρευστότητας που ασκούνται. ∆εδοµένων των περιορισµένων δηµόσιων οικονοµικών, η
   αποκατάσταση της εµπιστοσύνης στον χρηµατοπιστωτικό τοµέα µέσω κυβερνητικής
   παρέµβασης θα ήταν αξιόπιστη µόνο αν συνοδευόταν από ισχυρή διεθνή οικονοµική
   ενίσχυση.
   5.       ΙΣΟΖΥΓΙΟ ΠΛΗΡΩΜΩΝ ΚΑΙ ΑΝΑΓΚΕΣ ΕΞΩΤΕΡΙΚΗΣ ΧΡΗΜΑΤΟ∆ΟΤΗΣΗΣ
   Η οικονοµική έκρηξη της Λετονίας µέχρι το 2007 χαρακτηριζόταν από την εµφάνιση
   µεγάλων εξωτερικών ανισορροπιών και µια µη βιώσιµη συσσώρευση εξωτερικών
   υποχρεώσεων. Το ακαθάριστο εξωτερικό χρέος υπερέβη το 135% του ΑΕΠ στα τέλη του
   2007 (µε καθαρό εξωτερικό χρέος στο 52% του ΑΕΠ). Η διεθνής επενδυτική θέση στα τέλη
   του 2007 διευρύνθηκε λόγω των καθαρών υποχρεώσεων της τάξεως του 79% του ΑΕΠ, ενώ
   οι καθαρές υποχρεώσεις στα τέλη του δεύτερου τριµήνου του 2008 υπολογίζονται ότι
   διευρύνθηκαν στο 82% του ΑΕΠ.
   Το 2008, λόγω της φθίνουσας εγχώριας απορρόφησης, ο εξωτερικός δανεισµός µειώθηκε
   σηµαντικά. Σύµφωνα µε τις προκαταρκτικές προβλέψεις της Τράπεζας της Λετονίας, το
   έλλειµµα τρεχουσών συναλλαγών µειώθηκε περίπου στο 12½% του ΑΕΠ στο τρίτο τρίµηνο
   του 2008 (από κορύφωση άνω του 27% του ΑΕΠ στο τέταρτο τρίµηνο του 2006). Το 2009 το
   έλλειµµα εµπορευµατικών συναλλαγών αναµένεται να παραµείνει γύρω στο 10% του ΑΕΠ
   (όπως στους τελευταίους µήνες του 2008), αλλά, δεδοµένου ενός θετικού ισοζυγίου
   υπηρεσιών και βελτιωµένου λογαριασµού εισοδήµατος, το έλλειµµα τρεχουσών συναλλαγών
   θα συρρικνωθεί. Προκειµένου να εξασφαλιστεί ότι η βάση της ανάπτυξης του ΑΕΠ θα
   µεταβεί από τη φθίνουσα εγχώρια ζήτηση σε αυξανόµενες εξαγωγές, είναι απαραίτητη η εκ
   νέου καλύτερη ευθυγράµµιση των µισθών µε την παραγωγικότητα και η εφαρµογή
   διαρθρωτικών µεταρρυθµίσεων που ενισχύουν την οικονοµία της προσφοράς.
   Ενώ µια διόρθωση του ελλείµµατος τρεχουσών συναλλαγών από τα µη βιώσιµα επίπεδα των
   πρόσφατων ετών αποτελεί κρίσιµο στοιχείο για την αποκατάσταση µιας υγιούς κατάστασης
   στο ισοζύγιο πληρωµών, δεν αρκεί από µόνη της για την επίτευξη εξωτερικής
   διατηρησιµότητας, λαµβάνοντας υπόψη το µεγάλο ύψος του χρέους της χώρας, που είναι στο
   µεγαλύτερο µέρος βραχυπρόθεσµο. Η εξωτερική χρηµατοδότηση αναµένεται να συνεχίσει να
   δέχεται µεγάλες πιέσεις για ορισµένο διάστηµα, µε τη διαθεσιµότητα πιστώσεων εξωτερικού
   να µειώνεται, πιθανές αναλήψεις από καταθέσεις µη µόνιµων καθώς και µόνιµων κατοίκων
   και µια δυσµενέστερη προοπτική εξωγενούς επένδυσης. Μια περαιτέρω πτώση των
   αποθεµατικών ξένου συναλλάγµατος (το οποίο µειώθηκε κατά περίπου 25% από τις αρχές
   Οκτωβρίου έως τις αρχές ∆εκεµβρίου 2008) θα θέσει σε κίνδυνο τη βιωσιµότητα της
   συναλλαγµατικής ισοτιµίας της Λετονίας. Μέσα σε αυτά τα πλαίσια, θα απαιτηθεί εξωτερική
   οικονοµική στήριξη, υποστηριζόµενη από πρόγραµµα ισχυρής πολιτικής, για να µετριαστούν
   οι περιορισµοί ρευστότητας βραχυπρόθεσµα και να ενισχυθεί ταυτόχρονα µια εξωτερική
   ρύθµιση µεσοπρόθεσµα.
   Με βάση τα ανωτέρω, η Επιτροπή είναι της γνώµης ότι το ισοζύγιο πληρωµών της Λετονίας
   αντιµετωπίζει σοβαρή απειλή. Ως εκ τούτου, η Επιτροπή συνιστά στο Συµβούλιο την έκδοση
   απόφασης για την παροχή αµοιβαίας συνδροµής.
EL                                             6                                           EL
 ---pagebreak---    6.      «ΠΡΟΓΡΑΜΜΑ ΟΙΚΟΝΟΜΙΚΗΣ ΣΤΑΘΕΡΟΠΟΙΗΣΗΣ ΚΑΙ ΑΝΑΚΑΜΨΗΣ ΤΗΣ
           ΑΝΑΠΤΥΞΗΣ» ΤΗΣ ΛΕΤΟΝΙΑΣ: ΜΑΚΡΟΟΙΚΟΝΟΜΙΚΑ ΜΕΤΡΑ ΚΑΙ ΜΕΤΡΑ
           ΧΡΗΜΑΤΟΠΙΣΤΩΤΙΚΟΥ ΣΥΣΤΗΜΑΤΟΣ
   Οι συνεχείς συζητήσεις µεταξύ των λετονικών αρχών και των πιθανών συνεισφερόντων σε
   µια συντονισµένη δέσµη διεθνούς οικονοµικής στήριξης οδήγησαν τις αρχές στην έγκριση
   ενός φιλόδοξου προγράµµατος πολιτικής (όπως αναφέρεται ανωτέρω, το οποίο υποβλήθηκε
   στο Κοινοβούλιο και εγκρίθηκε από αυτό στις 12 ∆εκεµβρίου). Το πρόγραµµα βασίζεται στη
   διατήρηση της υφιστάµενης ισοτιµίας του λατς, το οποίο θα παραµένει σηµαντικός
   παράγοντας της πολιτικής. Το πρόγραµµα αποσκοπεί στην αντιµετώπιση των αδυναµιών του
   χρηµατοπιστωτικού τοµέα, στη διόρθωση των φορολογικών ανισορροπιών και στη βελτίωση
   της ανταγωνιστικότητας, διατηρώντας ταυτόχρονα τη συναλλαγµατική ισοτιµία
   περιορισµένων διακυµάνσεων. Συµπεριλαµβάνει µια άµεση και βιώσιµη δηµοσιονοµική
   εξυγίανση, µια εκτενή στρατηγική λύσης τράπεζας, µια ενισχυµένη ικανότητα διαχείρισης
   κρίσης των ρυθµιστικών αρχών, εκτενείς διαρθρωτικές µεταρρυθµίσεις, καθώς και άλλα
   σηµαντικά µέτρα. Θέτει ως παραδοχή ένα µακροοικονοµικό σενάριο συρρικνώσεων του
   ΑΕΠ της τάξεως του 5% το 2009 και 3% το 2010, επιτρέποντας µια ασθενή ανάκαµψη του
   2% το 2011. Η φορολογική στρατηγική στοχεύει σε έλλειµµα γενικής κυβέρνησης µέχρι 3%
   του ΑΕΠ έως το 2011, ώστε να πληροί το κριτήριο του Μάαστριχτ για το έλλειµµα εκείνο το
   έτος.
   Οι διαπραγµατεύσεις οικονοµικής στήριξης µε την ΕΕ, το ∆ΝΤ και άλλους φορείς, οι οποίες
   εστίασαν στα σοβαρά µελλοντικά δηµοσιονοµικά ελλείµµατα, οδήγησαν την κυβέρνηση να
   εγκρίνει έναν τροποποιηµένο συνοπτικό προϋπολογισµό για το 2009· αυτός ο
   προϋπολογισµός ψηφίστηκε από το Κοινοβούλιο στις 12 ∆εκεµβρίου σύµφωνα µε το
   πρόγραµµα επείγουσας οικονοµικής σταθεροποίησης. Ο τροποποιηµένος προϋπολογισµός,
   βασιζόµενος στην αναθεωρηµένη πρόβλεψη του ΑΕΠ για συρρίκνωση 5% το 2009, λαµβάνει
   υπόψη την πρόσφατη επιδείνωση των οικονοµικών προοπτικών και στοχεύει σε φορολογικό
   έλλειµµα της γενικής κυβέρνησης κάτω του 5% του ΑΕΠ4, προβλέποντας µόνο µια µικρή
   διαρθρωτική προσαρµογή σε σύγκριση µε τα προβλεπόµενα απολογιστικά στοιχεία του 2008
   (αλλά πολύ υψηλότερα σε σύγκριση µε τον προϋπολογισµό που ψηφίστηκε τον Νοέµβριο).
   Επιπλέον, έως τα τέλη Μαρτίου 2009 πρέπει να έχει εγκριθεί αυτοτελής νόµος περί
   συµπληρωµατικού προϋπολογισµού για το 2009 συνεπής µε τον συνοπτικό προϋπολογισµό
   του ∆εκεµβρίου.
   Όσον αφορά τις δαπάνες, η εξυγίανση εστιάζει σε µια µεγάλη µείωση των µισθών του
   δηµοσίου τοµέα (κατά 15% µέση αντιστάθµιση σε σχέση µε τον αρχικό προϋπολογισµό της
   14ης Νοεµβρίου 2008 - αλλά η οποία αναιρεί µόνο µερικώς τις µεγάλες πραγµατικές
   αυξήσεις που καταγράφηκαν τα τελευταία χρόνια) και σε περαιτέρω µειώσεις προσωπικού·
   επιπλέον, προβλέπεται µεγάλη µείωση στα τρέχοντα έξοδα που δεν αφορούν το προσωπικό.
   Η µείωση των επιδοτήσεων (εκτός της κοινωνικής υποστήριξης) και των δαπανών για αγαθά
   και υπηρεσίες και ο περιορισµός των δαπανών των τοπικών αυτοδιοικήσεων είναι µερικά από
   τα άλλα προβλεπόµενα σηµαντικά µέτρα. Από την άποψη αυτή, η εθνική συγχρηµατοδότηση
   έργων που χρηµατοδοτούνται από την ΕΕ θα διατηρηθεί στο προγραµµατισµένο επίπεδο και
   θα βοηθήσει την οικονοµία να προχωρήσει στον τοµέα των εµπορεύσιµων. Όσον αφορά τα
   έσοδα, περιλαµβάνει µια αύξηση 3 ποσοστιαίων µονάδων του βασικού συντελεστή ΦΠΑ στο
   21%, µια αύξηση από 5% έως 10% στο µειωµένο συντελεστή ΦΠΑ που ισχύει για µια πολύ
   4
          Αυτό το πρόγραµµα ενίσχυσης αναγνωρίζει ότι η Λετονία θα εισέλθει στη ∆ιαδικασία Υπερβολικού
          Ελλείµµατος (EDP) το 2009.
EL                                                 7                                                   EL
 ---pagebreak---    µικρότερη φορολογική βάση (κυρίως φάρµακα), αυξηµένο φόρο ειδικής κατανάλωσης επί
   των καυσίµων (εφαρµόζοντας το κοινοτικό κεκτηµένο) και µια µερική αντιστάθµιση λόγω
   µείωσης 2 ποσοστιαίων µονάδων του φορολογικού συντελεστή ατοµικού εισοδήµατος.
   Περαιτέρω δηµοσιονοµική εξυγίανση προγραµµατίζεται για το 2010 και το µεσοπρόθεσµο
   φορολογικό πλαίσιο στηρίζεται στην επιθυµία επίτευξης το 2011 ελλείµµατος γενικής
   κυβέρνησης έως το 3% του ΑΕΠ, τηρώντας το κριτήριο φορολογικής σύγκλισης του
   Μάαστριχτ. Επιβολή περαιτέρω περικοπής δαπανών το 2010, εισαγωγή φόρου εισοδηµάτων
   κεφαλαίου (10%), αύξηση του φόρου ακίνητης περιουσίας και ιδιοκτησίας καταργώντας τις
   απαλλαγές προκειµένου να διευρυνθεί η φορολογική βάση, θα οδηγήσουν σε περαιτέρω
   εξυγίανση αυτό το έτος. Επιπλέον, θα ληφθούν µέτρα για την ενίσχυση του σχεδιασµού και
   της εφαρµογής διαδικασιών του προϋπολογισµού µε την έγκριση νέου φορολογικού πλαισίου
   και νόµου περί δηµοσιονοµικής µεταρρύθµισης.
   Εκτός από τη φορολογική δέσµη που περιγράφεται ανωτέρω, ως προϋπόθεση για
   οποιαδήποτε εξωτερική οικονοµική ενίσχυση, αναζητείται λύση για την Τράπεζα Parex
   σύµφωνα µε την οποία οι υφιστάµενοι µέτοχοι δεν έχουν πλέον ιδιοκτησιακό συµφέρον.
   Ύστερα από έναν πρώτο έλεγχο, η κυβέρνηση πήρε ήδη τον έλεγχο άνω του 85% των ιδίων
   κεφαλαίων της τράπεζας. Πραγµατοποιήθηκε αντικατάσταση της διοίκησης. Η νέα διοίκηση
   αναπτύσσει ένα σχέδιο λύσης, συνεπές µε την ελαχιστοποίηση των ζηµιών για το κράτος. Θα
   αναζητήσει µια σταθερή δέσµευση στο εγγύς µέλλον από τους εξωτερικούς φορείς να
   ανανεώσουν την κοινοπρακτική χρηµατοδότηση της Parex.
   Άλλα µέτρα αποσκοπούν στην εξασφάλιση ευρύτερης σταθερότητας του τραπεζικού τοµέα
   µεσοπρόθεσµα και µακροπρόθεσµα. Ως πρώτο βήµα, στόχος των αρχών θα είναι η
   αποκατάσταση της εµπιστοσύνης στο τραπεζικό σύστηµα. Στοχοθετηµένες έρευνες θα
   διεξαχθούν στο τραπεζικό σύστηµα για να εξασφαλιστεί ότι όλες οι τράπεζες είναι φερέγγυες
   και επαρκώς κεφαλαιοποιηµένες. Βιώσιµες τράπεζες που χρειάζονται αυξήσεις κεφαλαίου θα
   πρέπει να αναζητήσουν ιδιωτική αναδιάρθρωση µέσω εξωτερικών επενδυτών ή
   συγχωνεύσεων, ή ενίσχυση κεφαλαίου από µητρικές τράπεζες.
   Σχεδόν το σύνολο του τρέχοντος εξωτερικού χρέους οφείλεται από τον ιδιωτικό τοµέα.
   Προκειµένου τα επίπεδα χρέους να είναι συµβατά µε µια βιώσιµη ανάπτυξη στο µέλλον και
   εκτός των προληπτικών, εποπτικών µέτρων και των µέτρων νοµισµατικής πολιτικής, η
   αναδιάρθρωση του χρέους είναι ένα σηµαντικό στοιχείο του προγράµµατος. Θα ενισχυθεί η
   κατάλληλη νοµική βάση για τη λήξη και τη νοµισµατική αναδιάρθρωση του υφιστάµενου
   χρέους. Η διευκόλυνση των διαδικασιών αφερεγγυότητας και η ταχεία εφαρµογή σχεδίων
   αποκατάστασης θα αποτελέσουν επίσης προτεραιότητα.
   Το πρόγραµµα οικονοµικής πολιτικής περιλαµβάνει επίσης µέτρα διαρθρωτικής
   µεταρρύθµισης που υποστηρίζονται στα πλαίσια της στρατηγικής της Λισσαβόνας, όπως η
   ενεργητική πολιτική της αγοράς εργασίας και η πολιτική της δια βίου µάθησης, η µεγαλύτερη
   συµµετοχή φορέων του ιδιωτικού τοµέα σε δραστηριότητες Έρευνας και Ανάπτυξης και
   καινοτοµίας, τα µέτρα προώθησης εξαγωγών και η µείωση του διοικητικού φόρτου για τις
   επιχειρήσεις.
EL                                             8                                             EL
 ---pagebreak---    7.       Η  ΥΠΟΣΤΗΡΙΞΗ ΤΗΣ ΕΕ ΣΤΟ ΠΛΑΙΣΙΟ ΤΗΣ ∆ΙΕΥΚΟΛΥΝΣΗΣ ΓΙΑ ΤΗ ΣΤΗΡΙΞΗ ΤΟΥ
            ΙΣΟΖΥΓΙΟΥ ΠΛΗΡΩΜΩΝ ΑΠΟΤΕΛΕΙ ΜΕΡΟΣ ΤΗΣ ∆ΙΕΘΝΟΥΣ ΠΡΟΣΠΑΘΕΙΑΣ
   Λαµβάνοντας υπόψη τις σοβαρές δυσκολίες στο ισοζύγιο πληρωµών που αντιµετωπίζει η
   Λετονία και µε την επιφύλαξη της σταθερής δέσµευσης των λετονικών αρχών για την
   εφαρµογή ενός σηµαντικού προγράµµατος οικονοµικής ρύθµισης, η Επιτροπή, ύστερα από
   διαβούλευση µε την Οικονοµική και ∆ηµοσιονοµική Επιτροπή στις 12 Ιανουαρίου 2009,
   συνιστά στο Συµβούλιο την παροχή της αµοιβαίας συνδροµής που προβλέπεται από το
   Άρθρο 119 της Συνθήκης.
   Περαιτέρω, η Επιτροπή, ύστερα από τη διαβούλευση µε την Οικονοµική και ∆ηµοσιονοµική
   Επιτροπή, προτείνει, µετά την έγκριση της προαναφερθείσας απόφασης του Συµβουλίου για
   την παροχή αµοιβαίας συνδροµής στην Λετονία µετά από σύσταση της Επιτροπής, να
   εκδώσει το Συµβούλιο απόφαση, βάσει του µηχανισµού της ΕΕ για κράτη µέλη (σύµφωνα µε
   τα όσα προβλέπει ο κανονισµός (ΕΚ) αριθ. 332/2002 του Συµβουλίου της 18ης Φεβρουαρίου
   2002), σχετικά µε τη χορήγηση µεσοπρόθεσµης οικονοµικής στήριξης στη Λετονία ύψους 3,1
   δισεκατ. EUR το πολύ, προκειµένου να στηρίξει τη διατηρησιµότητα του ισοζυγίου
   πληρωµών της.
   Η µεσοπρόθεσµη οικονοµική στήριξη θα χορηγηθεί σε µια χρονική στιγµή που η Λετονία
   απειλείται σοβαρά από απώλεια εγχώριας και διεθνούς εµπιστοσύνης στο χρηµατοπιστωτικό
   της σύστηµα, αντιµετωπίζει µια φορολογική κατάσταση που επιδεινώνεται συνεχώς και
   πρόκειται να δεχθεί σοβαρές χρηµατοδοτικές πιέσεις στο εγγύς µέλλον. Γενικότερα, η
   ενίσχυση σκοπό έχει να διευκολύνει τις απαραίτητες εξωτερικές και εσωτερικές ρυθµίσεις. Η
   συνολική εκτιµώµενη χρηµατοδότηση που απαιτείται κατά την περίοδο έως το πρώτο
   τρίµηνο του 2011 είναι 7,5 δισεκ. EUR. Το ποσό αυτό περιλαµβάνει αποζηµίωση για το
   αναµενόµενο εξωτερικό έλλειµµα τρεχουσών συναλλαγών και ισοζυγίου κεφαλαίων,
   αναλήψεις καταθέσεων, µερική αναχρηµατοδότηση ληξιπρόθεσµων δανείων, σφάλµατα και
   παραλείψεις στο ισοζύγιο πληρωµών και συσσώρευση διεθνών αποθεµατικών σε συνετό
   επίπεδο.
   Η ενίσχυση θα παρέχεται σε συνδυασµό µε το ∆ΝΤ και άλλη πολυµερή και διµερή ενίσχυση.
   Θα καταβληθεί σε έξι δόσεις και θα εξαρτηθεί από όρους οικονοµικής πολιτικής. Η
   προτεινόµενη απόφαση θα λήξει τρία έτη µετά την έναρξη της ισχύος της. Οι προϋποθέσεις
   οικονοµικής πολιτικής που συνδέονται µε την καταβολή δανείου ΕΕ θα προσδιοριστούν σε
   µνηµόνιο συµφωνίας που πρόκειται να συναφθεί µε τις λετονικές αρχές· βασικά στοιχεία
   αυτών των προϋποθέσεων είναι τα παρακάτω:
   Μια σηµαντική φορολογική εξυγίανση κατά την περίοδο έως το 2011. Σε σχέση µε τον αρχικό
   προϋπολογισµό της 14ης Νοεµβρίου 2008, για το 2009 προγραµµατίζεται µια πολύ µεγάλη
   φορολογική εξυγίανση, εστιάζοντας σε έλλειµµα προϋπολογισµού έως 5% του ΑΕΠ, µε
   περαιτέρω εξυγίανση το 2010. Υποστηρικτικά µέτρα για τον προϋπολογισµό περιλαµβάνουν:
   κυρίως, i) στην έγκριση ενός σαφούς µεσοπρόθεσµου φορολογικού προγράµµατος που έχει
   σχεδιαστεί για τη µείωση του ελλείµµατος του προϋπολογισµού της γενικής κυβέρνησης σε
   επίπεδο χαµηλότερο από το επίπεδο αναφοράς της Συνθήκης του 3% του ΑΕΠ έως το 2011·
   ii) εντός µεσοπρόθεσµων ανώτατων δηµοσιονοµικών ορίων, στη µείωση του µέσου όρου
   αµοιβών του δηµοσίου τοµέα σε ονοµαστικούς όρους κατά περίπου 15% το 2009· κάτι τέτοιο
   θα πρέπει επίσης να ισχύσει για τοπικές αυτοδιοικήσεις, κυβερνητικές υπηρεσίες και
   κρατικές εταιρείες· iii) στην κατάργηση έκτακτων αποδοχών (µπόνους) και παρόµοιων
   πληρωµών· iv) σε µια µείωση τουλάχιστον 5% στην απασχόληση στον δηµόσιο τοµέα και
   την τοπική αυτοδιοίκηση· v) σε σηµαντικές µειώσεις των επιδοτήσεων (εξαιρουµένης της
EL                                             9                                             EL
 ---pagebreak---    κοινωνικής υποστήριξης) και δαπανών για αγαθά και υπηρεσίες· vi) στην υλοποίηση έργων
   που χρηµατοδοτούνται από την ΕΕ σε ήδη προγραµµατισµένα επίπεδα.
   Μέτρα προϋποθέσεων οικονοµικής πολιτικής που αποσκοπούν στην εξασφάλιση ευρύτερης
   σταθερότητας του τραπεζικού τοµέα µεσοπρόθεσµα και µακροπρόθεσµα. Ως πρώτο βήµα,
   στόχος των αρχών θα είναι η αποκατάσταση της εµπιστοσύνης στο τραπεζικό σύστηµα.
   Στοχοθετηµένες έρευνες θα διεξαχθούν στο τραπεζικό σύστηµα για να εξασφαλιστεί ότι όλες
   οι τράπεζες είναι φερέγγυες και επαρκώς κεφαλαιοποιηµένες. Βιώσιµες τράπεζες που
   χρειάζονται αυξήσεις κεφαλαίου θα πρέπει να αναζητήσουν ιδιωτική αναδιάρθρωση µέσω
   εξωτερικών επενδυτών ή συγχωνεύσεων, ή ενίσχυση κεφαλαίου από µητρικές τράπεζες. Ένα
   σηµαντικό στάδιο σε αυτή τη διαδικασία ήταν οι ξεχωριστές ανακοινώσεις, στις 18
   ∆εκεµβρίου 2008, τριών µεγάλων ξένων µητρικών τραπεζικών οµίλων ότι δεσµεύονται να
   παραµείνουν στην Λετονία και να υποστηρίξουν τις δραστηριότητές τους στη χώρα.
   Αναδιάρθρωση χρέους στον ιδιωτικό τοµέα προκειµένου να µειωθούν οι αδυναµίες από τα
   υψηλά επίπεδα χρέους (σχεδόν το σύνολο του εξωτερικού χρέους οφείλεται από τον ιδιωτικό
   τοµέα) και εκτός των προληπτικών, εποπτικών µέτρων και των µέτρων νοµισµατικής
   πολιτικής. Θα πρέπει να ενισχυθεί η κατάλληλη νοµική βάση για τη λήξη και τη νοµισµατική
   αναδιάρθρωση του υφιστάµενου χρέους. Η διευκόλυνση των διαδικασιών αφερεγγυότητας
   και η ταχεία εφαρµογή σχεδίων αποκατάστασης πρέπει να αποτελέσουν επίσης
   προτεραιότητα. Κάτι τέτοιο περιλαµβάνει τροποποίηση του νόµου περί αφερεγγυότητας για
   τη διευκόλυνση της αναδιάρθρωσης µεταξύ βιώσιµων επιχειρήσεων και των πιστωτών τους
   και τη βελτίωση του πλαισίου προσωπικής πτώχευσης.
   ∆ιαρθρωτικά µέτρα στον τοµέα των πολιτικών εισοδηµάτων, της φορολογικής πειθαρχίας και
   της δηµοσιονοµικής διαδικασίας και διοίκησης. Ο νόµος περί δηµοσιονοµικής και
   χρηµατοοικονοµικής διαχείρισης θα τροποποιηθεί για να ενισχύσει τις διατάξεις σχετικά µε
   την οικονοµική ευθύνη, τη διαφάνεια και την υπευθυνότητα και θα τεθεί σε ισχύ το
   µεσοπρόθεσµο δηµοσιονοµικό πλαίσιο. Θα συγκροτηθεί µια ειδική επιτροπή για την
   παρακολούθηση του περιορισµού των µισθών και την έκδοση συστάσεων για να
   εξασφαλιστεί ότι οι µισθοί εξελίσσονται έτσι ώστε να αποκαθίσταται ο ανταγωνισµός.
   Μέτρα διαρθρωτικής µεταρρύθµισης που υποστηρίζονται µεταξύ άλλων στα πλαίσια της
   στρατηγικής της Λισσαβόνας, όπως η ενεργητική πολιτική της αγοράς εργασίας και η πολιτική
   της δια βίου µάθησης, η µεγαλύτερη συµµετοχή φορέων του ιδιωτικού τοµέα σε
   δραστηριότητες Έρευνας και Ανάπτυξης και καινοτοµίας, τα µέτρα προώθησης εξαγωγών και
   η µείωση του διοικητικού φόρου για τις επιχειρήσεις.
   Προκειµένου να εξασφαλισθεί η απαραίτητη ευελιξία όπως έχει σήµερα η αγορά, προτείνεται
   να επιτραπεί η χρήση συµφωνιών ανταλλαγής επιτοκίου για τη δανειοληπτική πράξη µε την
   οποία χρηµατοδοτείται το δάνειο. Προκειµένου να προστατευτεί ο προϋπολογισµός της ΕΕ,
   οι αντισυµβαλλόµενοι µιας δυνητικής συµφωνίας ανταλλαγής θα πρέπει να είναι ύψιστης
   πιστοληπτικής ποιότητας.
EL                                              10                                           EL
 ---pagebreak---                                           Σύσταση για
                               ΑΠΟΦΑΣΗ ΤΟΥ ΣΥΜΒΟΥΛΙΟΥ
                      για την παροχή αµοιβαίας συνδροµής στην Λετονία
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας, και ιδίως το άρθρο 119,
   τη σύσταση της Επιτροπής η οποία καταρτίσθηκε κατόπιν διαβούλευσης µε την Οικονοµική
   και ∆ηµοσιονοµική Επιτροπή,
   Εκτιµώντας τα ακόλουθα:
   (1)    Μέσα στα πλαίσια πολύ µεγάλων αναγκών εξωτερικής χρηµατοδότησης, οι λετονικές
          κεφαλαιαγορές και χρηµατοπιστωτικές αγορές δέχθηκαν πρόσφατα πίεση,
          αντικατοπτρίζοντας µια γενική επιδείνωση της ψυχολογίας της αγοράς και
          αυξάνοντας τους προβληµατισµούς σχετικά µε την υγεία της λετονικής οικονοµίας,
          δεδοµένων των µεγάλων ανισορροπιών όσον αφορά ένα διευρυµένο εξωτερικό
          έλλειµµα και ένα πολύ µεγάλο εξωτερικό χρέος, των δηµοσίων οικονοµικών που
          επιδεινώνονται συνεχώς και των υψηλών ρυθµών πληθωρισµού κόστους και τιµών. Ο
          λετονικός τραπεζικός τοµέας έχει αντιµετωπίσει σοβαρά προβλήµατα ρευστότητας
          και εµπιστοσύνης. Το επίπεδο αποθεµάτων ξένου συναλλάγµατος έχει µειωθεί καθώς
          η κεντρική τράπεζα παρενέβη για τη διατήρηση της ισοτιµίας του νοµίσµατος.
   (2)    Το Συµβούλιο επανεξετάζει τακτικά τις οικονοµικές πολιτικές που εφαρµόζονται από
          τη Λετονία, ιδιαίτερα στα πλαίσια του προγράµµατος σύγκλισης της Λετονίας και του
          εθνικού προγράµµατος µεταρρυθµίσεων, καθώς και στα πλαίσια των εκθέσεων
          σύγκλισης.
   (3)    Το συνολικό ύψος της εξωτερικής χρηµατοδότησης που χρειάζεται η Λετονία έως το
          πρώτο τρίµηνο του 2011 εκτιµάται σε 7,5 δισεκ. EUR.
   (4)    Οι λετονικές αρχές ζήτησαν σηµαντική οικονοµική στήριξη από την ΕΕ και άλλα
          διεθνή χρηµατοπιστωτικά ιδρύµατα και χώρες για την υποστήριξη της
          διατηρησιµότητας του ισοζυγίου πληρωµών.
   (5)    Το ισοζύγιο πληρωµών της Λετονίας αντιµετωπίζει σοβαρή απειλή, πράγµα το οποίο
          δικαιολογεί την παροχή αµοιβαίας συνδροµής από την Κοινότητα, σε συνδυασµό µε
          το ∆ΝΤ και άλλους συνεισφέροντες.
   (6)    Η δέσµη οικονοµικής στήριξης θα παρασχεθεί µε την επιφύλαξη ισχυρής δέσµευσης
          από τις λετονικές αρχές να εφαρµόσουν ένα φιλόδοξο φορολογικό, χρηµατοπιστωτικό
          σύστηµα και ένα πρόγραµµα διαρθρωτικών µεταρρυθµίσεων για τη διευκόλυνση των
          απαραίτητων εξωτερικών και εσωτερικών ρυθµίσεων, για τη σταθεροποίηση της
          οικονοµίας και την αποκατάσταση της αξιοπιστίας της οικονοµικής πολιτικής. Η
          Επιτροπή θα επανεξετάζει ανά τακτά χρονικά διαστήµατα και προσεκτικά, σε
EL                                             11                                           EL
 ---pagebreak---          συνεργασία µε την Ο∆Ε ότι πληρούνται οι όροι οικονοµικής πολιτικής που
         συνοδεύουν τη συνδροµή.
   ΕΞΕ∆ΩΣΕ ΤΗΝ ΠΑΡΟΥΣΑ ΑΠΟΦΑΣΗ:
                                        Άρθρο µόνο
   Η Κοινότητα θα παράσχει αµοιβαία συνδροµή στην Λετονία.
   Η παρούσα απόφαση απευθύνεται στα κράτη µέλη.
   Βρυξέλλες,
                                          Για το Συµβούλιο
                                          Ο Πρόεδρος
EL                                          12                                  EL
 ---pagebreak---                                            Πρόταση
                                  ΑΠΟΦΑΣΗ ΤΟΥ ΣΥΜΒΟΥΛΙΟΥ
       για τη χορήγηση κοινοτικής µεσοπρόθεσµης οικονοµικής στήριξης στην Λετονία
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας,
   τον κανονισµό (ΕΚ) αριθ. 332/20025 της 18ης Φεβρουαρίου 2002, για τη θέσπιση ενός
   µηχανισµού µεσοπρόθεσµης οικονοµικής στήριξης του ισοζυγίου πληρωµών των κρατών
   µελών και ιδίως το άρθρο 3 παράγραφος 2,
   τη σύσταση της Επιτροπής, η οποία καταρτίσθηκε κατόπιν διαβούλευσης µε την Οικονοµική
   και ∆ηµοσιονοµική Επιτροπή,
   Εκτιµώντας τα ακόλουθα:
   (1)    Στις [….] το Συµβούλιο αποφάσισε τη χορήγηση αµοιβαίας συνδροµής στη Λετονία.
   (2)    Μέσα στα πλαίσια πολύ µεγάλων αναγκών εξωτερικής χρηµατοδότησης, οι λετονικές
          κεφαλαιαγορές και χρηµατοπιστωτικές αγορές δέχθηκαν πρόσφατα πίεση,
          αντικατοπτρίζοντας µια γενική επιδείνωση της ψυχολογίας της αγοράς και
          αυξάνοντας τους προβληµατισµούς σχετικά µε την υγεία της λετονικής οικονοµίας,
          δεδοµένων των µεγάλων ανισορροπιών όσον αφορά ένα διευρυµένο εξωτερικό
          έλλειµµα, των δηµοσίων οικονοµικών που επιδεινώνονται συνεχώς και των υψηλών
          ρυθµών πληθωρισµού κόστους και τιµών. Ο λετονικός τραπεζικός τοµέας έχει
          αντιµετωπίσει σοβαρά προβλήµατα ρευστότητας και εµπιστοσύνης. Το επίπεδο
          αποθεµατικών ξένου συναλλάγµατος έχει µειωθεί καθώς η κεντρική τράπεζα
          παρενέβη για τη διατήρηση της ισοτιµίας του νοµίσµατος.
   (3)    Το συνολικό ύψος της εξωτερικής χρηµατοδότησης που χρειάζεται η Λετονία έως το
          πρώτο τρίµηνο του 2011 εκτιµάται σε 7,5 δισεκ. EUR.
   (4)    Κρίνεται σκόπιµη η παροχή κοινοτικής ενίσχυσης στη Λετονία έως το ποσό των 3,1
          δισεκ. EUR σύµφωνα µε το πλαίσιο της διευκόλυνσης για την παροχή µεσοπρόθεσµης
          οικονοµικής στήριξης για το ισοζύγιο πληρωµών των κρατών µελών που θεσπίστηκε
          από τον κανονισµό (ΕΚ) αριθ. 332/2002. Θα πρέπει να δοθεί κοινοτική ενίσχυση σε
          συνδυασµό µε δάνειο από το ∆ιεθνές Νοµισµατικό Ταµείο, ύψους 1,5 δισεκ. SDR
          (1200% της ποσόστωσης ∆ΝΤ της Λετονίας, δηλαδή περίπου 1,7 δισεκ. EUR ) βάσει
          διακανονισµού stand-by που εγκρίθηκε στις 23 ∆εκεµβρίου 2008. Οι σκανδιναβικές
          χώρες (Σουηδία, ∆ανία, Φινλανδία και Νορβηγία) πρόκειται να συνεισφέρουν από
          κοινού χορηγώντας 1,8 δισεκ. EUR, η Παγκόσµια Τράπεζα 0,4 δισεκ. EUR, η
          Ευρωπαϊκή Τράπεζα Ανασυγκρότησης και Ανάπτυξης, η Τσεχική ∆ηµοκρατία, η
   5
          ΕΕ L 53 της 23.2.2002, σ. 1.
EL                                            13                                          EL
 ---pagebreak---         Πολωνία και η Εσθονία συνολικά 0,5 δισεκ. EUR, ανεβάζοντας το συνολικό ποσό στα
        7,5 δισεκ. EUR κατά την περίοδο έως το πρώτο τρίµηνο του 2011.
   (5)  Την κοινοτική ενίσχυση πρέπει να διαχειρίζεται η Επιτροπή. Οι ειδικοί όροι
        οικονοµικής πολιτικής που συµφωνήθηκαν µε τις αρχές της Λετονίας ύστερα από
        διαβούλευση µε την Ο∆Ε πρέπει να συµπεριληφθούν σε µνηµόνιο συµφωνίας. Θα
        πρέπει να περιλαµβάνουν µεταξύ άλλων µέτρα µε σκοπό να ανασχεθούν οι άµεσες
        πιέσεις ρευστότητας, να αποκατασταθεί η µακροπρόθεσµη σταθερότητα ενισχύοντας
        τον τραπεζικό τοµέα, να διορθωθούν οι φορολογικές ανισορροπίες και να υιοθετηθούν
        εγχώριες πολιτικές που θα βελτιώσουν την ανταγωνιστικότητα. Τα µέτρα θα πρέπει να
        περιλάβουν άµεση και διατηρήσιµη δηµοσιονοµική εξυγίανση, εκτενή στρατηγική
        λύσης τράπεζας, ενισχυµένη ικανότητα διαχείρισης κρίσεων των ρυθµιστικών αρχών,
        εκτενείς διαρθρωτικές µεταρρυθµίσεις, καθώς και άλλα σηµαντικά µέτρα. Οι
        λεπτοµερείς χρηµατοδοτικοί όροι πρέπει να καθοριστούν από την Επιτροπή στη
        συµφωνία δανείου.
   (6)  Η ενίσχυση πρέπει να παρέχεται µε σκοπό τον περιορισµό των άµεσων πιέσεων
        ρευστότητας και εξαρτάται από πολιτικές για την αποκατάσταση µακροπρόθεσµης
        σταθερότητας ενισχύοντας τον τραπεζικό τοµέα, διορθώνοντας τις φορολογικές
        ανισορροπίες και υιοθετώντας εγχώριες πολιτικές που θα βελτιώσουν την
        ανταγωνιστικότητα, διατηρώντας ταυτόχρονα τη συναλλαγµατική ισοτιµία
        περιορισµένων διακυµάνσεων στην υφιστάµενη κεντρική τιµή.
   ΕΞΕ∆ΩΣΕ ΤΗΝ ΠΑΡΟΥΣΑ ΑΠΟΦΑΣΗ:
                                          Άρθρο 1
   1.    Η Κοινότητα θέτει στη διάθεση της Λετονίας µεσοπρόθεσµο δάνειο ύψους 3,1
         δισεκατ. EUR το πολύ, µε µέγιστη µέση ληκτικότητα πέντε ετών.
   2.    Η κοινοτική οικονοµική στήριξη θα παραµείνει στη διάθεση της Λετονίας επί τρία
         έτη, αρχής γενοµένης από την πρώτη ηµέρα µετά την έναρξη ισχύος της παρούσας
         απόφασης.
                                          Άρθρο 2
   1.    Την ενίσχυση διαχειρίζεται η Επιτροπή κατά τρόπο συνεπή µε τις δεσµεύσεις της
         Λετονίας και τις συστάσεις του Συµβουλίου. Οι όροι αυτοί περιλαµβάνονται σε
         µνηµόνιο συµφωνίας. Οι λεπτοµερείς χρηµατοδοτικοί όροι καθορίζονται από την
         Επιτροπή στη συµφωνία δανείου.
   2.    Η Επιτροπή επαληθεύει, σε συνεργασία µε την Ο∆Ε, ανά τακτά χρονικά διαστήµατα
         ότι πληρούνται οι όροι οικονοµικής πολιτικής που συνοδεύουν την ενίσχυση. Η Ο∆Ε
         τηρείται ενήµερη από την Επιτροπή σχετικά µε την πιθανή αναχρηµατοδότηση των
         δανειοληπτικών πράξεων ή την αναδιάρθρωση των χρηµατοδοτικών όρων.
   3.    Η Λετονία είναι έτοιµη να εγκρίνει και να εφαρµόσει πρόσθετα µέτρα εξυγίανσης
         για τη σταθεροποίηση της οικονοµίας, σε περίπτωση που αυτά τα µέτρα θα είναι
         απαραίτητα κατά τη διάρκεια του προγράµµατος υποβοήθησης. Οι λετονικές αρχές
         διαβουλεύονται µε την Επιτροπή πριν από τη θέσπιση οποιουδήποτε πρόσθετου
         τέτοιου µέτρου.
EL                                           14                                           EL
 ---pagebreak---                                        Άρθρο 3
   1. Η Επιτροπή θέτει την κοινοτική οικονοµική στήριξη στη διάθεση της Λετονίας σε
      έξι το πολύ δόσεις, το µέγεθος των οποίων θα καθοριστεί στο µνηµόνιο συµφωνίας.
   4. Η πρώτη δόση θα αποδεσµευτεί µε την έναρξη ισχύος της συµφωνίας δανείου και
      του µνηµονίου συµφωνίας.
   5. Αν απαιτείται για τη χρηµατοδότηση του δανείου, επιτρέπεται η συνετή χρήση
      συµφωνιών ανταλλαγής επιτοκίου µε αντισυµβαλλόµενους ύψιστης πιστωτικής
      ποιότητας.
   6. Η Επιτροπή αποφασίζει όσον αφορά την αποδέσµευση περαιτέρω δόσεων αφού
      λάβει τη γνώµη της Ο∆Ε.
   7. Η εκταµίευση κάθε περαιτέρω δόσης θα πραγµατοποιείται βάσει µιας
      ικανοποιητικής εκτέλεσης του νέου οικονοµικού προγράµµατος (πρόγραµµα
      οικονοµικής σταθεροποίησης και ανάκαµψης της οικονοµικής ανάπτυξης) της
      λετονικής κυβέρνησης, που περιλαµβάνεται στο πρόγραµµα σύγκλισης και, πιο
      συγκεκριµένα, των ειδικών όρων οικονοµικής πολιτικής που καθορίζονται στο
      µνηµόνιο συµφωνίας. Αυτοί οι όροι περιλαµβάνουν, µεταξύ άλλων:
      α)    Έγκριση ενός σαφούς µεσοπρόθεσµου φορολογικού προγράµµατος που έχει
            σχεδιαστεί για τη µείωση έως το 2011 του ελλείµµατος της γενικής
            κυβέρνησης σε επίπεδο χαµηλότερο από το επίπεδο αναφοράς της Συνθήκης
            του 3% του ΑΕΠ.
      β)    Εκτέλεση του προϋπολογισµού για το 2009 όπως τροποποιήθηκε από τον
            συµπληρωµατικό προϋπολογισµό που εγκρίθηκε στις 12 ∆εκεµβρίου 2008 (και
            που πρόκειται να τροποποιηθεί λεπτοµερώς κατά τη διάρκεια του πρώτου
            τριµήνου του 2009), στοχεύοντας σε έλλειµµα γενικής κυβέρνησης έως 5%
            του ΑΕΠ.
      γ)    Μείωση του µέσου όρου αµοιβών του δηµοσίου τοµέα σε ονοµαστικούς όρους
            το 2009 κατά τουλάχιστον 15% σε σχέση µε τον αρχικό προϋπολογισµό της
            14ης Νοεµβρίου 2008 και περαιτέρω 2% την περίοδο 2010-2011.
      δ)    Μείωση κατά τη διάρκεια του 2009 τουλάχιστον κατά 5% στην απασχόληση
            στο δηµόσιο τοµέα και την τοπική αυτοδιοίκηση.
      ε)    Ενίσχυση του σχεδιασµού και της εφαρµογής των διαδικασιών του
            προϋπολογισµού µε την έγκριση ενός φορολογικού πλαισίου και νόµου περί
            δηµοσιονοµικής µεταρρύθµισης.
      στ)   Εισαγωγή ενός σαφούς και διαφανούς συστήµατος πληρωµής µισθών για
            άµεσους εργαζοµένους της δηµόσιας διοίκησης και θέσπιση ενός ενιαίου
            συστήµατος προγραµµατισµού και διαχείρισης ανθρωπίνων πόρων για φορείς
            δηµόσιας διοίκησης.
      ζ)    Μηχανισµοί για την εξασφάλιση της ευρύτερης σταθερότητας του τραπεζικού
            τοµέα µεσοπρόθεσµα και µακροπρόθεσµα, συµπεριλαµβανοµένου µεγάλου
            εύρους εποπτικών, προληπτικών µέτρων και µέτρων νοµισµατικής πολιτικής.
EL                                        15                                          EL
 ---pagebreak---                Αυτοί οι µηχανισµοί πρέπει να περιορίζουν την ανάπτυξη της πίστωσης σε
               βιώσιµα επίπεδα και να αποφεύγουν να στηρίζονται σε µεγάλο βαθµό σε µη
               εγγυηµένη ξένη χρηµατοδότηση. Στοχοθετηµένες έρευνες διεξάγονται στο
               τραπεζικό σύστηµα για να εξασφαλιστεί ότι όλες οι τράπεζες είναι φερέγγυες
               και επαρκώς κεφαλαιοποιηµένες.
           η)  Κατάλληλα µέτρα σχετικά µε την αναδιάρθρωση του χρέους του ιδιωτικού
               τοµέα. Ενισχύεται η κατάλληλη νοµική βάση για τη λήξη και τη νοµισµατική
               αναδιάρθρωση του υφιστάµενου χρέους. Η διευκόλυνση των διαδικασιών
               αφερεγγυότητας και η ταχεία εφαρµογή σχεδίων αποκατάστασης αποτελούν
               επίσης προτεραιότητα.
           θ)  Μέριµνα ότι οι εναποµένοντες µειοψηφούντες µέτοχοι της τράπεζας Parex δεν
               επωφελούνται από τη λύση της τράπεζας και µέτρα ενίσχυσης της
               χρηµατοπιστωτικής σταθερότητας µέσω της πλήρους εθνικοποίησης της
               τράπεζας Parex.
           ι)  Μέτρα διαρθρωτικής µεταρρύθµισης που υποστηρίζονται στα πλαίσια της
               στρατηγικής της Λισαβόνας και εφαρµόζονται στο εθνικό πρόγραµµα
               µεταρρυθµίσεων της Λετονίας, συµπεριλαµβανοµένης της ενεργητικής
               πολιτικής της αγοράς εργασίας και της πολιτικής της δια βίου µάθησης, της
               µεγαλύτερης συµµετοχής φορέων του ιδιωτικού τοµέα σε δραστηριότητες
               Έρευνας και Ανάπτυξης και καινοτοµίας, των µέτρων προώθησης εξαγωγών
               και της µείωσης του διοικητικού φόρου για τις επιχειρήσεις.
           ια) Υλοποίηση των έργων που χρηµατοδοτούνται από την ΕΕ στο
               προγραµµατισµένο επίπεδο ώστε να βελτιωθεί η συνεισφορά του τοµέα
               εµπορεύσιµων στην οικονοµική ανάπτυξη.
           ιβ) Μέτρα για τη βελτίωση της πρόσβασης στη χρηµατοδότηση για εταιρείες και
               επιχειρηµατίες, των οποίων οι αιτήσεις για διαρθρωτικά ταµεία έχουν εγκριθεί
               ή οι οποίοι µπορεί να σχεδιάζουν να υποβάλλουν αίτηση για διαρθρωτικά
               ταµεία.
   Η παρούσα απόφαση απευθύνεται στη ∆ηµοκρατία της Λετονίας. ∆ηµοσιεύεται στην
   Επίσηµη Εφηµερίδα της Ευρωπαϊκής Ένωσης.
   Βρυξέλλες,
                                           Για το Συµβούλιο
                                           Ο Πρόεδρος
EL                                           16                                             EL
 ---pagebreak---                        ∆ΕΛΤΙΟ ∆ΗΜΟΣΙΟΝΟΜΙΚΩΝ ΕΠΙΠΤΩΣΕΩΝ
                             (βλ. άρθρο 16 των εσωτερικών κανόνων)
    ΤΟΜΕΑΣ ΠΟΛΙΤΙΚΗΣ: ΤΙΤΛΟΣ 01 – ΟΙΚΟΝΟΜΙΚΕΣ ΚΑΙ ΧΡΗΜΑΤΟ∆ΟΤΙΚΕΣ
    ΥΠΟΘΕΣΕΙΣ
    ∆ΡΑΣΤΗΡΙΟΤΗΤΕΣ: ΧΡΗΜΑΤΟ∆ΟΤΙΚΕΣ ∆ΡΑΣΤΗΡΙΟΤΗΤΕΣ ΚΑΙ ΜΕΣΑ
    ΤΙΤΛΟΣ ΤΗΣ ∆ΡΑΣΗΣ: ΜΕΣΟΠΡΟΘΕΣΜΗ ΟΙΚΟΝΟΜΙΚΗ ΣΤΗΡΙΞΗ ΤΗΣ ΕΕ
    ΣΤΗΝ ΛΕΤΟΝΙΑ
    1.      ΤΙΤΛΟΣ ΤΗΣ ΠΡΟΤΑΣΗΣ: ΓΡΑΜΜΗ ΤΟΥ ΠΡΟΫΠΟΛΟΓΙΣΜΟΥ ΚΑΙ
            ΟΝΟΜΑΣΙΑ
            01 04 01 01 Εγγύηση της Ευρωπαϊκής Κοινότητας για τα κοινοτικά δάνεια που
            προορίζονται για τη στήριξη του ισοζυγίου πληρωµών
    2.      ΝΟΜΙΚΗ ΒΑΣΗ:
            Άρθρο 119· Κανονισµός αριθ. 332/2002 του Συµβουλίου της 18ης Φεβρουαρίου
            2002.
    3.      ΣΥΝΟΛΙΚΑ ΑΡΙΘΜΗΤΙΚΑ ΣΤΟΙΧΕΙΑ ΤΟΥ ΟΙΚΟΝΟΜΙΚΟΥ ΕΤΟΥΣ (ΣΕ
            ΕΥΡΩ)
            Το στοιχείο αυτό συνιστά τη διάρθρωση της εγγύησης που παρέχει η Ευρωπαϊκή
            Ένωση. Θα επιτρέψει στην Επιτροπή να εξυπηρετήσει το χρέος (κεφάλαιο, τόκους
            και άλλα έξοδα) σε περίπτωση που ο χρεώστης (Λετονία) περιέλθει σε αδυναµία
            εκπλήρωσης των υποχρεώσεών του.
            Η εγγραφή στον προϋπολογισµό («π.υ.») που αντικατοπτρίζει την εγγύηση από τον
            προϋπολογισµό θα ενεργοποιηθεί µόνον σε περίπτωση πραγµατικής κατάπτωσης της
            εγγύησης. Αναµένεται ότι κανονικά δεν θα χρειαστεί η ενεργοποίηση της εγγύησης
            του προϋπολογισµού.
            3α – Τρέχον έτος
            Άνευ αντικειµένου
                                                   CA
   Αρχική     πίστωση     του
   οικονοµικού          έτους
   (προϋπολογισµός)
   Μεταφορές
   Συµπληρωµατικές
   πιστώσεις
   Σύνολο πιστώσεων
   Πιστώσεις     που   έχουν
   διατεθεί     από      άλλο
   πρόγραµµα εργασίας
   ∆ιαθέσιµο υπόλοιπο
EL                                              17                                         EL
 ---pagebreak---    Ποσό       για       την
   προτεινόµενη ενέργεια
EL                          18 EL
 ---pagebreak---             3β –Μεταφορά
            Άνευ αντικειµένου
                                                  CA
   Μεταφορά
   Πιστώσεις που έχουν διατεθεί
   από     άλλο     πρόγραµµα
   εργασίας
   ∆ιαθέσιµο υπόλοιπο
   Ποσό για την προτεινόµενη
   ενέργεια
            3γ – Επόµενο οικονοµικό έτος
            Άνευ αντικειµένου
                                                  CA
   Αρχική     πίστωση      του                    π.υ.
   οικονοµικού           έτους
   (προϋπολογισµός)
   Μεταφορές
   Συµπληρωµατικές πιστώσεις
   Σύνολο πιστώσεων
   Πιστώσεις     που     έχουν
   διατεθεί     από       άλλο
   πρόγραµµα εργασίας
   ∆ιαθέσιµο υπόλοιπο
   Ποσό για την προτεινόµενη                      π.υ.
   ενέργεια
    4.      ΠΕΡΙΓΡΑΦΗ ΤΗΣ ΕΝΕΡΓΕΙΑΣ
            Η προτεινόµενη µεσοπρόθεσµη οικονοµική στήριξη προς την Λετονία συνίσταται σε
            ένα κοινοτικό δάνειο (που θα χρηµατοδοτηθεί από κοινοτικές δανειοληπτικές
            πράξεις στις διεθνείς κεφαλαιαγορές) ύψους 3,1 δισεκατ. EUR. Θα χορηγηθεί στο
            πλαίσιο διεθνούς χρηµατοδοτικής δέσµης και, συγκεκριµένα, σε συνδυασµό µε
            δάνειο του ∆ΝΤ ύψους 1,5 δισεκατ. ΕΤ∆ (περίπου 1,7 δισεκατ. EUR) µε την
            υποστήριξη της συµφωνίας stand-by. Οι σκανδιναβικές χώρες συµβάλλουν µε 1,8
            δισεκ. EUR και η Εσθονία, η Τσεχική ∆ηµοκρατία, η Πολωνία και η ΕΤΑΑ
            χορήγησαν συνολικά 0,5 δισεκ. EUR.
            Η ενίσχυση αντανακλά την επιθυµία υποστήριξης της Λετονίας, της οποίας οι
            κεφαλαιαγορές και οι χρηµατοπιστωτικές αγορές δέχθηκαν πίεση λόγω της γενικής
            επιδείνωσης της ψυχολογίας της αγοράς προς τις αναδυόµενες αγορές. Η κοινοτική
            µεσοπρόθεσµη οικονοµική υποστήριξη της Λετονίας επιδιώκει να περιορίσει τις
EL                                            19                                           EL
 ---pagebreak---           άµεσες πιέσεις ρευστότητας, να αποκαταστήσει τη µακροπρόθεσµη σταθερότητα
          ενισχύοντας τον τραπεζικό τοµέα, να διορθώσει τις φορολογικές ανισορροπίες και
          να εγκρίνει εγχώριες πολιτικές που θα βελτιώσουν την ανταγωνιστικότητα,
          διατηρώντας ταυτόχρονα συναλλαγµατική ισοτιµία περιορισµένων διακυµάνσεων. Η
          δέσµη οικονοµικής πολιτικής που υποστηρίζεται στο παρόν συµπεριλαµβάνει µια
          άµεση και βιώσιµη δηµοσιονοµική εξυγίανση, µια εκτενή στρατηγική λύσης
          τράπεζας, µια ενισχυµένη ικανότητα διαχείρισης κρίσης των ρυθµιστικών αρχών,
          εκτενείς διαρθρωτικές µεταρρυθµίσεις, καθώς και άλλα σηµαντικά µέτρα.
          Η συνδροµή θα τελεί υπό τη διαχείριση της Επιτροπής σε συνεργασία µε την
          Οικονοµική και ∆ηµοσιονοµική Επιτροπή πράγµα το οποίο θα διασφαλίσει ότι η ΕΕ
          θα συµµετάσχει ενεργά στη διαµόρφωση των οικονοµικών πολιτικών της Λετονίας
          και ότι οι πολιτικές αυτές θα είναι συνεπείς προς τις δεσµεύσεις που έχει αναλάβει η
          χώρα στην ΕΕ και προς τις συστάσεις του Συµβουλίου, ιδίως όσον αφορά την
          εφαρµογή του εθνικού προγράµµατος µεταρρυθµίσεων, καθώς και του
          προγράµµατος σύγκλισης.
          Τα κεφάλαια που θα δανεισθεί η Επιτροπή από τις κεφαλαιαγορές ή από
          χρηµατοπιστωτικούς οργανισµούς µε σκοπό τη χορήγηση του δανείου στην Λετονία
          καλύπτονται από την κοινοτική εγγύηση. Τα δανειακά κεφάλαια συγκεντρώνονται
          από τις κεφαλαιαγορές ή από χρηµατοπιστωτικούς οργανισµούς. Το κεφάλαιο των
          δανείων που θα χορηγηθούν στην Λετονία ανέρχεται σε 3,1 δισεκατ. EUR.
          Η διάρθρωση της εγγύησης που παρέχει η Ευρωπαϊκή Ένωση θα επιτρέψει στην
          Επιτροπή να εξυπηρετήσει το χρέος αυτό σε περίπτωση που η Λετονία περιέλθει σε
          κατάσταση αδυναµίας εκπλήρωσης των υποχρεώσεών της.
          Προκειµένου να εκπληρώσει τις υποχρεώσεις της η Επιτροπή δύναται να καταφύγει
          στα ρευστά διαθέσιµά της για την προσωρινή εξυπηρέτηση του δανείου αυτού. Στην
          προκειµένη περίπτωση ισχύει το άρθρο 12 του κανονισµού (ΕΚ, Ευρατόµ) αριθ.
          1150/2000 του Συµβουλίου, της 22ας Μαΐου 2000, για την εφαρµογή της απόφασης
          2000/597/ΕΚ, Ευρατόµ για το σύστηµα των ιδίων πόρων των Κοινοτήτων (ΕΕ L
          130, 31.5.2000, σ. 1).
   5.     ΤΡΟΠΟΣ ΥΠΟΛΟΓΙΣΜΟΥ
          Άνευ αντικειµένου.
   6.     ΧΡΟΝΟ∆ΙΑΓΡΑΜΜΑ ΠΛΗΡΩΜΩΝ (ΣΕ ΕΥΡΩ)
          Άνευ αντικειµένου.
   Τίτλος   Πιστώσεις              Πληρωµές
                                                                                Επόµενα
                                                                                οικονοµικά
                                   Έτος n      Έτος n+1    Έτος n+2    Έτος n+3    έτη
            Έτος n
            Έτος n+1
            Έτος n
            Έτος n+1
EL                                             20                                              EL
 ---pagebreak---    Σύνολο
EL        21 EL